4 Sebab Kenapa MAVCOM Tak Patut Naikkan Caj PSC Di KLIA2

Sejak beberapa tahun ke belakang KLIA2 (dulu LCCT) merupakan antara hub terbaik dan di rantau Asia bagi sektor penerbangan tambang murah. Ini sekaligus menarik mereka yang gemar travel cara bajet menjadikan KLIA2 sebagai transit sebelum terbang ke destinasi akhir di rantau ini.

Ditambah dengan promosi tambang murah AirAsia, ia merancakkan lagi kedatangan pelawat ke lapangan terbang ini. Pernah saya berbual dan bertanya dengan beberapa pelancong asing dari Eropah, Australia dan New Zealand, adakah pernah ke Malaysia?

Ada antara mereka menjawab, hanya pernah sampai di KLIA2 untuk transit sebelum ke Bali, Bangkok dan destinasi lain. Tapi sambil ransit sempat juga cuba makanan dan membeli belah di KLIA2.

Mungkin sekali dengar seperti tiada apa sangat sumbangan mereka dalam berbelanja di KLIA2. Tapi jika sehari ada berpuluh ribu yang buat, ia tetap memberi impak yang besar dan menyumbang aliran wang masuk yang positif kepada para peniaga di KLIA2.

Corak melancong bagi pelancong tempatan juga berubah dan lebih ramai mampu terbang sama ada di dalam mahupun ke luar negara sejak adanya pilihan penerbangan tambang murah.

Tapi nampaknya mulai tahun depan, kemungkinan besar KLIA2 bukan lagi hub tambang murah yang digemari oleh ramai budget traveller.

MAVCOM telah mengumumkan akan menyelaras dan menaikkan caj perkhidmatan penumpang (PSC) di KLIA2. Dan ini sekaligus bakal memberi impak besar  kepada penggemar penerbangan tambang murah seperti kami.

Untuk ini saya senaraikan 4 sebab kenapa MAVCOM tidak wajar menaikkan caj PSC di KLIA2 :

Tambang flight murah, tapi caj perkhidmatan penumpang (PSC) mahal. Kenaikan daripada RM32 ke RM73 adalah sangat banyak, naik sebanyak 128%. Apatah lagi bagi mereka yang perlu terbang bersama keluarga seramai 5 orang atau lebih. Bayangkan berapa ratus RM kami kena bayar untuk PSC saja.

2. Pelancong luar akan cari alternatif lain

Pilihan lain masih banyak untuk pelancong dari luar negara. Jikacaj PSC di KLIA2 mahal, mereka boleh pilih transit di airport di Thailand atau Indonesia. Atau terbang terus ke destinasi akhir tanpa transit di KLIA2 jika total kos penerbangan yang dibayar tak banyak beza berbanding transit.

Sedangkan hakikatnya selepas penyelarasan caj PSC di KLIA2 nanti,  caj bagi beberapa lapangan terbang di negara maju dan negara jiran sebenarnya menjadi lebih murah berbanding di KLIA2. Antaranya adalah di lapangan terbang Osaka T2, Narita T3, Jakarta, Manila, Bali, Yogyakarta dan Brunei.

Dan ini sererusnya akan memberi kesan kepada nombor 3.

Apabila caj PSC antarabangsa diturunkan daripada RM35 kepada RM25 pada 2006, jumlah penumpang AirAsia meningkat sebanyak 50.2%, iaitu pertambahan seramai 4.68 juta penumpang. Pada tahun-tahun sebelumnya, pertumbuhan penumpang AirAsia hanya di sekitar 20%-40% saja setahun.

Ini secara langsung menunjukkan caj PSC memberi impak yang sangat besar kepada jumlah kedatangan pengunjung ke KLIA2.

Malahan sekarang pun, lapangan terbang Don Mueng di Thailand sudah pun berjaya mengatasi KLIA2 sebagai terminal tambang rendah terbesar di dunia. Bayangkan berapa banyak penyusutan jumlah pengunjung ke KLIA2 yang bakal dihadapi pada tahun 2018 nanti apabila kenaikan caj PSC dilaksanakan.

Peniaga kecil yang terbang ke luar negara untuk mendapatkan stok barang di Vietnam, Indonesia dan China turut bakal terkesan dengan kenaikan ini. Kos penerbangan mereka bertambah setiap kali perlu ke luar negara atas urusan perniagaan, sekaligus memberi impak kepada kos operasi.

Tidak keterlaluan jika saya katakan bahawa majoriti pengguna penerbangan tambang murah adalah golongan kelas pertengahan ke bawah. Kami mungkin tak kaya, tapi kamilah penggerak ekonomi dan kitaran pusingan wang, serta yang paling ramai menggunakan KLIA2.

Sebagai pengguna penerbangan tambang murah, kenaikan caj PSC ini sememangnya tidak wajar. Kami tidak mahu bermewah, tapi mahu berjimat, bayar apa yang kami perlu saja. Kami mahu tambang murah.

Jika direnung kembali ke belakang, tujuan asal pembukaan KLIA2 adalah untuk menjadikannya  sebagai ‘hab penerbangan tambang rendah terbesar di rantau Asia’. Tapi  nampaknya ia tidak lagi relevan pada tahun depan.

Jika MAVCOM tidak prihatin dengan golongan seperti kami, adakah golongan di kelas atasan akan membantu KLIA2? Mereka ada duit, boleh naik kapal terbang tambang mahal di KLIA. Buat apa nak pandang KLIA2 lagi?

Sudah ramai yang menyuarakan pandangan dan membantah keputusan untuk menaikkan caj ini tapi nampaknya tiada respon positif setakat ini di pihak kerajaan mahupun MAVCOM.

Maka ikhtiar terakhir di penghujung tahun ini adalah dengan menyertai PETISYEN MEMBANTAH KENAIKAN CAJ PSC DI KLIA2. Saya menyeru kepada anda pembaca Vocket untuk menyertai petisyen bantahan ini.

Terima kasih.
Ida Latif
Editor Travel, TheVocket.com


Hanya Guna Kertas A4, Cara Pemilik Selamatkan Mercedes A45s Daripada Banjir Buat Netizen Kagum

Kenderaan merupakan salah satu harta benda yang paling banyak terjejas akibat banjir besar yang berlaku baru-baru ini. Pihak PIAM dan MTA telah pun meminta orang ramai menyemak semula sijil/polisi untuk proses membuat tuntutan insuran.

Baru-baru ini tular beberapa keping gambar seorang pemilik Mercedes-Benz AMG A 45S berjaya menyelamatkan keretanya daripada ditenggelami air banjir dengan menggunakan beberapa timbunan rim kertas A4.

Hantaran Facebook itu telah meraih ratusan komen dan lebih 2,000 kali perkongsian oleh pengguna media sosial yang lain. Rata-rata ramai yang memberikan pelbagai reaksi terhadap ‘kebijaksanaan’ pemilik kereta Mercedes tersebut.

Orang ramai menyatakan lebih baik ‘korbankan’ beberapa rim kertas A4 daripada membiarkan keretanya yang bernilai kira-kira RM437,673 (tanpa kos-kos lain) ditenggelami air banjir.

Walaupun nampak seperti kelakar, namun tindakan lelaki ini berjaya menyelamatkan keretanya dan tidak perlu mengeluarkan sejumlah wang untuk membaikinya.

Selalunya keadaan terdesak dapat membuatkan kita lebih trigger untuk mencari jalan penyelesaian bagi setiap masalah yang sedang berlaku secara tiba-tiba. Siapa sangka beberapa susunan rim kertas A4 berjaya menyelamatkan sebuah kereta bernilai hampir setengah juta ringgit.

Lihat seorang dermawan ini telah menggunakan trak berharga lebih RM3.2 juta untuk memberikan bantuan kepada mangsa-mangsa banjir baru-baru ini.

Utamakan Mangsa Banjir, Lelaki Ini Guna Brabus G700 6×6 Untuk Hantar Bantuan

Status Halal Jadi Pertikaian Segelintir Netizen, Dr Zulkifli Jawab Isu Makan Masakan Gurdwara

‘Saya Halalkan Perbuatan Mereka’- Pengarah Urusan Jawab Isu Mydin Dipecah Masuk Oleh Mangsa Banjir


Hanya Guna Perasa Semula Jadi, Chef Wan ‘Haramkan’ MSG Di Restoran Miliknya

Chef terkenal negara Chef Wan baru-baru ini berkongsikan beliau tidak menggunakan sebarang penambah perasa MSG di setiap dapur restoran miliknya.

Sebaliknya, beliau menjelaskan hanya menggunakan perasa semula jadi yang diperoleh daripada bahan-bahan yang digunakan dalam masakannya.

“Bila chef saya bertanya kepada saya tadi ‘Chef Wan jika kurang power kuah mee rebus ini tak boleh ke kita guna Aji moto?’

“Saya jawab ‘saya haramkan MSG in all my restaurant ever!” jelasnya.

Perkongsian itu dimuatnaik Chef Wan di akaun Instagram-nya _chefwan58 beberapa hari lalu.

Walaupun mengakui penggunaan MSG sangat sinonim dalam kalangan masyarakat terutama pengusaha kedai makan, Chef Wan bagaimanapun menjelaskan beliau tidak menggunakan bahan tersebut.

Sebaliknya beliau menjelaskan hanya menggunakan perasa yang diperoleh daripada bahan-bahan masakan yang digunakan kerana menurutnya itu adalah pilihan yang terbaik.

“Jika anda mula memasak dengan bahan yang segar dan terbaik, kenapa anda memerlukan penambah perasa?

“Memasak makanan dengan perasa semula jadinya adalah cara yang terbaik,” pesan chef tersohor itu.

Baca juga perkongsian kami mengenai restoran ini yang menggunakan sup yang sama untuk mengekalkan rasa sejak berpuluh tahun lalu melalui pautan di bawah.

Guna Sup Yang Sama Selama 46 Tahun Beri Rasa Unik Buat Bihun Sup Di Restoran Ini

Che Nom Izinkan Orang Ramai Guna Resipi Dan Gambar Masakan Untuk Berniaga

10,000 Botol Dalam Masa Sejam, Sambal Khairulaming ‘Sold Out’ Diborong Peminat


Hanya Hantar Kotak, Penjual Ini Dakwa Beg Tangan Bernilai RM35,000 Dicuri Pusat Kurier

Sejak pandemik melanda, dapat dilihat orang ramai sudah semakin selesa dengan penggunaan servis kurier. Cajnya yang rendah dan pantas membuatkan servis kurier merangkumi pelbagai jenama menjadi pilihan.

Dalam pada itu, di sebalik kemudahan yang ditawarkan, terdapat pelanggan yang menjadi mangsa kecurian pusat kurier baru-baru ini. Situasi ini nyata berlaku kepada seorang pengguna Instagram @hanumsubri yang merupakan seorang personal shopper.

Insiden ini bermula apabila beliau yang menghantar parcel berisi beg berjenama Chanel bernilai RM35,000 beserta kotak kepada pelanggannya di Sabah. Disangka hanya mengambil masa yang singkat, barangan beliau didapati tersadai di J&T Sabah West Division sehingga enam hari.

Selepas beberapa panggilan dibuat kepada pihak J&T, parcel tersebut telah berjaya dihantar kepada penerima walau bagaimanapun penantian mereka sekadar hampa apabila pihak penerima memaklumkan beg bernilai RM35,000 tersebut tidak berada dalam kotak.

Beliau kemudiannya tampil berkongsi di Instagram dalam memaklumkan kepada orang ramai sekiranya terdapat pihak yang menemui beg tangan Chanel Classic Medium Double Flap Burgundy Caviar beserta nombor cip mikro LA2E3204 untuk menghubungi beliau.

Menerusi perkongsian di Instagram, beliau turut menunjukkan kesan cap jari pada kotak tersebut seolah sudah dipegang beberapa pihak sebelum diterima oleh pelanggan.

Keadaan kotak juga turut diterima pelanggan dalam keadaan yang teruk. Hanum turut memaklumkan tidak lagi mahu menggunakan servis J&T selepas ini berikutan insiden yang berlaku.

Perkongsian yang dibuat di Instagram telah menarik perhatian netizen dan juga para artis. Masing-masing turut memaklumkan supaya Hanum supaya sabar menghadapi dugaan. Tidak kurang juga yang mencadangkan untuk menggunakan servis kurier yang berbeza untuk barangan bernilai tinggi.

Hanum selaku penjual turut memaklumkan sedia membuat ganti rugi kepada pelanggan beliau meskipun isu ini melibatkan servis daripada pusat kurier.

Insiden yang berlaku sekaligus memberi pengajaran kepada orang ramai untuk lebih berhati-hati dalam menghantar barangan khususnya yang bernilai tinggi. Pemilihan pusat kurier beserta insurans antara yang disarankan untuk mengelak perkara tidak diingini berlaku.

Diharap beliau dapat menjumpai semula beg tangan bernilai tinggi ini dalam mengelakkan beliau menanggung kerugian mencecah lima angka tersebut.

Kemas kini 14 September 2021: Menerusi kemas kini terbaru pada Instagram @hanumsubri, beliau memaklumkan barangan tersebut berjaya dijumpai semula selepas membuat laporan kepada pihak kurier berkenaan. Difahamkan barangan tersebut sebelum ini dilabel sebagai problematic parcel dan berjaya dijumpai semula dalam gudang pusat kurier tersebut.

Tular pada minggu ini apabila wanita yang mengajar ilmu penyusuan dengan penuh sopan ini ‘diserang’ netizen dengan komen berbaur lucah.

Ajar Ilmu Penyusuan Penuh Sopan, Wanita Ini ‘Diserang’ Netizen Dengan Komen Berbaur Lucah

Marahkan Pengurusan, Pekerja J&T Mogok Dengan Membaling Barang Pelanggan

Dakwa Konsep Tudung Diciplak Jenama Terkenal, Netizen Simpati Lihat Pemuda Ini Menangis


Hanya Ibu Dan Ayah Sebagai ‘Talent’, Pemuda Ini Hasilkan Video Serawa Durian Paling Menyelerakan

Sejak hujung minggu lalu tular perkongsian video pembuatan serawa durian di Twitter oleh seorang lelaki yang hanya menggunakan ibu dan bapanya sebagai ‘talent’ dan hanya dirakam di dalam rumahnya.

Apa yang membuatkannya menarik adalah hasil akhir video berkenaan yang kelihatan sangat profesional di penghujungnya dimana ia turut memuatkan video perbandingan sewaktu di sebalik tabir.

“Bila kehidupan memberikan anda durian, jadikan ianya serawa durian,” tulis Adham Haziq di Twitter-nya.

When life gives you durian, make it serawa durian 🤤 My parents were the only talent available that time 😂 Someone suggested me to do video about durian, so yeah here you go 🙌🏻 #artbeastmy pic.twitter.com/HoKWKOqVS8

Walaupun video perbandingan itu hanya berdurasi selama 59 saat sahaja namun ia berjaya meraih lebih 5,000 retweet (ciapan semula) di Twitter dan hampir 10,000 likes (tanda suka).

Tidak mahu video yang mengagumkan ini berlalu begitu sahaja, kami kemudiannya cuba untuk menghubungi pemilik ciapan yang juga merupakan pembuat video berkenaan iaitu Adham Haziq di Instagram beliau.

Bercerita kepada The Vocket, idea untuk membuat video serawa durian itu meurut Adham mula timbul selepas salah seorang rakannya mencadangkan perkara berkenaan kepadanya.

Tambah Adham, ia berlaku selepas rakannya itu melihat perkongsian beliau di media sosial ketika sedang membeli durian.

“Beliau reply story saya di Instagram yang mana story saya itu saya tengah membeli durian di Jementah, Johor.

“Jadi, bila saya sampai rumah saya beritahu ibu bapa saya untuk buat video serawa durian dan mereka pun okay (bersetuju),” kongsinya ketika dihubungi The Vocket.

Buat anda yang tertanya-tanya bagaimana beliau boleh menghasilkan video yang berkualiti seperti dikongsikan di Twitter, beliau sebenarnya merupakan pembuat filem atau videografer di studio Artbeast yang diusahakan bersama rakan-rakannya.

Namun apa yang menarik perhatian tentang pemuda ini, beliau bukan sahaja merupakan usahawan dalam bidang penghasilan video namun difahamkan juga masih menuntut di institut pengajian tinggi Multimedia University (MMU).

Kembali kepada kisah di sebalik penggambaran video serawa durian berkenaan, Adham berkata sebaik sahaja mendapat persetujuan daripada kedua ibu-bapanya beliau terus sahaja memulakan langkah untuk menjadikan video berkenaan sebagai realiti.

Bermula dengan lakaran storyboard dan kajian untuk mengetahui bagaimana serawa durian dihasilkan, Adham kemudiannya menjelaskan beliau dan ibu bapanya terus memulakan penggambaran.

Beberapa ‘take’ dan ‘cut’ serta serawa durian yang dimasak sepenuhnya ketika penggambaran, video akhir berkenaan kemudiannya berjaya disiapkan dan dimuat naik ke media sosial.

Namun apa yang sedikit mengejutkan, video berkenaan sebenarnya telah dimuatnaik beliau di Instagram sejak Julai lalu namun baru kini ia mula mencuri tumpuan netizen selepas video penghasilannya dikongsikan di Twitter.

Anda boleh menonton video penuh melalui pautan di bawah.

"When life gives you durian, make it serawa durian" 😋. A quote I just found while I was editing this video. Got all these durians from Jementah the other day and it tasted good 🤤. Durian is definitely one of my favourite fruit, what's yours? 🙌🏻 Anyway enjoy the broll combine with some commercial-ish elements video of the serawa durian and shoutout to @elhassansan for the idea. Cheers everyone! 💛 #heretocreatememories #artbeastmy #durian #serawadurian #filmmaking

A post shared by @ adham_haziq on Jun 17, 2020 at 6:11am PDT

Video berkenaan menurutnya bukan sahaja tular di media sosial namun turut berjaya mengukirkan senyuman buat kedua-dua ibu bapa terutama ibunya kerana beliau seakan tidak percaya percaya serawa durian berkenaan boleh dihasilkan dan dimuatkan dalam video yang dihasilkannya.

“Mereka suka, lagi-lagi ibu saya pasal dia tukang masak serawa itu.

“Mereka pun tak sangka serawa durian ini boleh dibuat dalam bentuk video berkenaan,” kongsinya.

Walaupun video berkenaan menurutnya hanya dilakukan sekadar ‘untuk suka-suka’ namun Adham menegaskan beliau akan berkongsikan ilmu baru bersama orang ramai ketika menghasilkan setiap video.

Untuk video serawa durian itu, Adham berkata dia ada berkongsikan cara untuk menghasilkan kesan asap seperti yang dilihat penonton dalam video yang dihasilkannya.

“Setiap kali saya buat video, saya cuba untuk share ilmu baru dengan sesiapa yang memerlukan. Contohnya cara letak asap di atas serawa durian itu.

“Saya kongsikan sedikit sebanyak, saya pun masih belajar dalam bidang ini tapi kita tolong sesama sendiri,” jelasnya.

Kepada mereka yang mungkin terinspirasi dengan video serawa durian yang tidak ubah seperti iklan profesional di skrin sebelum ini, Adham menjelaskan mereka yang berminat perlu sentiasa belajar demi mendapatkan hasil.

Perkara itu jelasnya sangat penting bagi memastikan mereka sentiasa mampu untuk melakukan penambahbaikan ketika penggambaran serta tidak mudah kecewa jika hasil yang diperolehi tidak seperti yang diinginkan.

“Pesanan saya, sentiasa belajar tak kira dengan siapa. Selalu rendah diri dalam menuntut ilmu, tak kira ilmu lama ataupun baru.

“Jangan pernah puas hati dengan result yang dapat. Cuba improve setiap kali shooting. Jangan down kalau hasil kita mcm orang lain tetapi berbangga lah dengan hasil kita sendiri,” pesannya.

Anda juga boleh menonton perkongsian video-video yang pernah dihasilkan bersama rakan-rakannya di team Artbeast di sini.

Work towards success in silence and let your muscle car do the roar. In partnership with @mustangclubmalaysia, it is an honor for us here at Artbeast to be invited as part of the team and involved in this historical event of #LargestFordMustangGathering in Malaysia. Stay tuned for more shots of these colourful beasts! @fordmalaysia @malaysiabookofrecords @wakdoyok @utamamotors #artbeastmy #artbeast #mustangclubmalaysia #pony #mustangofinstagram #fordmustang #mustangaddicts #mustangfans #mustangworld #mustangporn #mustangsociety #mustangmagazine #mustangdaily #mustangempire #mustangteam #mustangsonly #fordmustangs #mustangvideo #musclecars

A post shared by  Creative Media Production (@artbeastmy) on Oct 5, 2020 at 4:44am PDT

Baca juga perkongsian kami mengenai kanak-kanak ini yang pernah menghasilkan video stop motion hanya dengan menggunakan telefon pintar sahaja sebelum ini melalui pautan di bawah.

Netizen Kagum Lihat Kanak- Kanak Ini Hasilkan Video ‘Stop Motion’ Guna iPhone 5s Sahaja

Lelaki Ini Hasilkan Video ‘Stop Motion’ Hebat Guna Peralatan Di Rumah Sahaja

‘Kebanyakan Gambar Diambil Dari Dalam Kereta’- Jurugambar Ini Rakam Kesunyian Ibu Kota Ketika PKP


Hanya Jadi Pengacara Untuk 2 Episod, Azwan Ali Sah Tinggalkan Rancangan Lagu Cinta Kita?

Selama 2 episod bersiaran di TV3, rancangan Lagu Cinta Kita 2 sentiasa ‘trending’ disebabkan pengacara, juri dan juga para pesertanya. Menjadi tumpuan ramai apabila Azwan Ali membuat kemunculan semula dengan imejnya yang versatil dan professional sebagai seorang pengacara.

Semalam, Azwan Ali telah mengumumkan di Twitter miliknya bahawa episod kedua yang berlangsung pada hari Ahad, 15 November merupakan episod terakhir bersama dengannya dan selepas ini Elly Mazlein akan bersiaran dengan pengacara lain pula.

CEO TV3 DATUK KHAIRUL ANWAR SALLEH! TQQQ MY HOTTTT 4 THE OFFER AS HOST LAGU CINTA KITA MUSIM KE 2 ! EVEN THOUGH FOR JUST 2 EPISODES! DIVA AA ENJOYZZZ SO MUCH ! GONNA MISS TV3 AGAIN ! STAY NO 1 TV3 💋💋💋💋💋💋💋💋💋 pic.twitter.com/N7LnshCfoM

— Diva AA (@DivaAATersohor) November 15, 2020

Azwan Ali mengucapkan terima kasih kepada TV3 kerana memberikan kepercayaan dengan menawarkannya menjadi pengacara bagi program Lagu Cinta Kita 2 walaupun hanya untuk 2 episod sahaja.

Lantaran perkongsian itu, rata-rata netizen berasa terkejut dan tidak gembira dengan berita itu. Para netizen juga mahukan pengacara tersebut terus mengendalikan episod akan datang sehingga program Lagu Cinta Kita 2 selesai.

Semoga kekal jadi host #lagucintakita2 https://t.co/mj0aVHCq2y

— UratDawaiTulangBesi (@kukukaki77) November 16, 2020

Alaaa nape dua episode jerrrr 🥺 we want more!!! https://t.co/xfeHhlBeTF

— Chairman (@SyazaSyafiqah) November 16, 2020

So next week Diva AA tkde dlm Lagu Cinta Kita 2 ke 😭😭😭Okay im not gonna watch it if diva AA takde 😢😢😢 https://t.co/Hw9cMOaOzu

— Namie 🦩 (@firdamiey) November 16, 2020

Suka tengok @DivaAATersohor pengacara dgn kak eL Pipi x mengantuk pon sebelum ni first episode saya x penah tengok pon dgr diva AA ade sy bukak channel #lagucintakita2 gituhh ….🎩😁👕👍Terbaekk !👖😊😊😊 diva AA

— Adawiah Komputer Kuantan (@akakkomputer) November 16, 2020

Adakah anda juga mahu Azwan Ali kekal sebagai pengacara Lagu Cinta Kita 2? Berikan pendapat anda mengenai perkara ini.

Tahukah anda bahawa Nabil ‘sindir’ Azwan Ali sebelum ini? Klik pautan di bawah untuk ketahui lebih lanjut.

‘Not My Level, Ok?’ – Netizen Tidak Setuju Sindiran Nabil Ahmad Terhadap Azwan Ali

Lebih 10 Tahun Menyepi, ‘Comeback’ Azwan Ali Dengan Imej Serba Baru Terima Pujian Netizen


Hanya Jalan Kaki Setiap Hari Boleh Kurus? 2 Individu Ini Kongsi Kisah Mereka

Siapa sahaja pasti mengimpikan tubuh badan yang ideal dan sihat. Ramai di luar sana yang sanggup buat macam-macam cara untuk kurus sehingga ada yang menjejaskan kesihatan.

Tapi anda tahu tak sebenarnya tidak susah pun hendak kurus dan sihat, yang penting anda mestilah seorang yang bersabar dan KONSISTEN. Bukan sehari bersenam sahaja boleh kurus ya? Inii kami mahu share dengan anda pengalaman dua orang penulis kami yang menyahut cabaran berjalan setiap hari dan bagaimana aktiviti itu bantu mereka turunkan berat badan dan kekal sihat!

“Saya tak sangka jalan pon boleh turun berat,” kata Mastura.

Mastura dan Asyraf merupakan dua orang penulis yang mempunyai aktiviti harian yang berbeza tetapi persamaan mereka ialah bekerja di pejabat dan sukar mencari masa untuk membuat aktiviti mengeluarkan peluh. Cabaran mereka ialah berjalan 10,000 langkah sehari.

Kalau anda hendak berjalan 10,000 langkah ini bersamaan dengan 6.5 kilometer dan daripada aktivti berjalan ini sahaja anda boleh membakar 380 kalori (sekeping roti canai).

Mastura kata dia siap turun berat badan walaupun berjalan sahaja. Apa agaknya aktiviti harian yang mastura dan Asyraf buat selain jalan kaki?

Mastura: Aktiviti harian saya ialah setiap hari berjalan ke pejabat dan purata aktiviti jalan kaki sehari saya ialah 5,000 langkah. Jadi sebab saya sahut cabaran ini, saya kenalah tambah langkah saya dengan jalan kaki sekeliling kawasan Uptown. Hasil akhir saya 9,921 untuk hari pertama. Okaylah.

Asyraf: Saya setiap hari ke pejabat dengan motosikal, so saya memang tak banyak jalan kaki. Saya pergi ke Curve sahajalah nak jalan lebih sikit. Yelah, kalau masuk mall ni, kena jalan-jalan pusing tengok barang. Tak sangka pula saya dapat 10,670 langkah hanya dengan jalan dalam mall  sahaja.

Asyraf: Saya orang Shah Alam, tapi I-City pun jarang pergi. Jadi, hari ini saya jalan-jalan di I-City, kawasan ini boleh tahan besar siap ada laluan pejalan kaki pergi mall. Di I-City sahaja, saya berjaya dapat 10,767 langkah.

Mastura: Hari kedua saya buat aktivti mingguan iaitu beli barang rumah, tak sangka jalan-jalan pusing pasaraya cari barang keperluan pun boleh capai 10,837 langkah. Saya tak sangka pula selama ini saya banyak berjalan di dalam sana.

Mastura: Habis office hour selalunya saya terus balik rumah, tapi hari ini saya singgah taman permainan dan jalan-jalan di laluan yang disediakan sambil feeling-feeling dengar lagu. Tup-tup tengok sudah 11,439 langkah saya lakukan. Wow!

Asyraf: Aktiviti wajib saya setiap Rabu ialah pergi ke pasar malam Saujana Utama, Shah Alam. Sudahlah besar pasar malam ni pusing-pusing pilih makanan sahaja saya dapat 10,511 langkah. Macam tak percaya pula.

Dah hari ketiga cabaran. kami okay sahaja berjalan. Selalunya kalau jalan banyak-banyak ni mesti sakit kaki. Nampaknya kami membuat pilihan kasut yang tepat dengan menggunakan kasut Skechers Gowalk 5 ini.

Tapaknya yang mempunyai Air Cooled Goga Mat membantu menyerap tekanan semasa berjalan. Jadi, kaki pun tak sakit!

Asyraf: Hari ni saya ke Uptown Shah Alam, banyak rupanya kedai dan makanan yang best dekat sini. Pusing Uptown sahaja, saya berjaya buat 10,650 langkah.

Mastura: Hari keempat saya buntu sikit nak jalan ke mana. Jadi saya pun paksalah officemate buat food hunting. Nasib baik tempat kerja kami banyak tempat makan yang menarik dan viral. Jalan-jalan cari makanan sahaja pun sudah 11,602 langkah tau. (Food hunting dibuat selepas waktu bekerja)

Mastura: Sebab rutin saya ialah balik Shah Alam setiap hujung minggu, jadi kalau selalu saya tumpang kakak, kali ini saya balik naik pengangkutan awam dari Damansara ke Shah Alam. Fuhh, sesak jugalah. Nasib saya survive, siap dapat buat 14,202 langkah!

Asyraf: Hari Jumaat yang dinantikan sebab esoknya cuti! Habis sahaja waktu kerja saya terus ke Setia City Mall di Setia Alam. Bukan sebab saya nak shopping tahu, tapi sebab saya nak jalan-jalan di sekitar tasik yang terletak berhadapan dengan pintu masuk mall. Jalan-jalan pun dapat 11,951 langkah.

Asyraf: Apa yang menarik lagi kat Shah Alam? Hah, kali ini saya ke Taman Botani Negara, Shah Alam. Banyak aktiviti boleh buat kat sini. Tapi saya mestilah pilih untuk berjalan. Banyak pokok-pokok yang cantik dan haiwan yang anda boleh tengok. Saya punya terleka sampai tak sedar sudah buat 12,414 langkah hari ini.

Mastura: Hujung minggu, daripada tak buat apa-apa kat rumah saya pergi ke Hutan Eco Rimba, Kuala Lumpur. Sudahlah dapat hirup udara segar tengah-tengah bandar laluan kat sini pun best tau, ada jambatan gantung yang boleh nampak kawasan sekitar Kuala Lumpur. Jalan di sini sahaja saya dapat 12,778 langkah.

Mastura: Hari terakhir, saya try acah-acah jadi touritst. Saya ke Bukit Bintang, Muzium Seni Visual, Pasar Seni dan Central Market. Dia punya berpeluh jangan cerita tapi yang seronoknya saya dapat buat 18,915 langkah.

Asyraf: Hujung minggu saya selalunya berehat sahaja di rumah, tapi sebab semangat nak habiskan cabaran, saya bawa kucing saya jalan-jalan di taman berdekatan rumah. Jalan dengan kucing pun saya dapat buat 13,288 langkah. Rupanya tak susah pun nak sihat ni. Asalkan kita kena rajin!

Anda tahu tak, kalau kami tak dapat cabaran untuk buat 10,000 ribu langkah ni, kami tak yakin kami mampu berjalan lebih 10,000 ribu langkah sehari. Tapi apa yang anda kena tahu, pemilihan kasut haruslah tepat supaya anda selesa bila berjalan dan tak bebankan kaki.

Sebab tulah kami pilih Skechers Gowalk 5 untuk dipakai kerana GoWalk 5 ialah kasut dengan teknologi dual-density Ultra Go Outsole yang dilengkapi Comfort Pillar Technology. Ia membuatkan kaki anda sangat selesa dan langsung tak rasa sakit kalau berjalan jauh sekalipun. Buktinya, kami berdua siap terlebih berjalan lagi ada lah.

Mastura baru jalan seminggu sudah berjaya turun 2kg. Kalau konsisten boleh turun lagi. Tetapi yang penting jangan malas mahu berjalan, tak susah pun nak amalkan gaya hidup sihat.

Selain itu, kasut Skechers Gowalk 5 ini juga dihasilkan menggunakan material yang breathable dan dilengkapi dengan Air Cooled Goga Mat tau. Menariknya, walaupun kami pakai dari pagi sehinggalah ke malam hari, serius kaki tak berpeluh dan tetap rasa selesa.

Paling best, kasut ni juga sangat mudah dibersihkan sebab ia dapat dicuci dengan mesin basuh je. Nampaklah memang Skechers Gowalk 5 ini berkualiti dan tahan lasak!

Apa pun, kami berdua memang recommend anda untuk miliki kasut Skechers Gowalk 5 ini sebab ianya sesuai dan sangat selesa untuk dipakai terutamanya bagi anda yang suka berjalan jauh termasuklah kalau nak ke tempat kerja sekalipun. Sebarang maklumat lanjut tentang produk Skechers, anda boleh layari laman sesawang SKECHERS!


Hanya Jalankan Tugas, KKM Jawab Fitnah Kakitangan Mereka Lakukan Jenayah Terancang

Selepas tular dua pegawai mereka didakwa sebagai ‘pegawai daripada Kementerian Dalam Negeri’ atau KDN yang didakwa cuba untuk melakukan rompakan dari rumah ke rumah sebelum ini, Kementerian Kesihatan Malaysia (KKM) hari ini tampil menafikan perkara tersebut.

Kecewa dengan tindakan tidak bertanggungjawab yang dilakukan sesetengah netizen itu, KKM menjelaskan dua kakitangan itu adalah Penolong Pegawai Kesihatan dan Pembantu Kesihatan Awam yang sebenarnya sedang bertugas.

Jelas KKM, ketika hari kejadian pada 9 Januari itu, kedua mereka sedang melakukan Active Case Detection (ACD) bagi Malaria dan telahpun mematuhi semua prosedur yang telah ditetapkan.

Dalam kiriman asal yang tersebar di Whatsapp sebelum ini, kedua-dua petugas itu digambarkan sebagai ‘perompak’ dan orang ramai diminta berhati-hati sekiranya didatangi mereka.

Tidak mahu perkara tersebut berulang, pihak KKM kata mereka telah membuat laporan polis kerana mengganggu tugas penjawat awam dan memfitnah.

“Jika ia melibatkan isu keselamatan, orang awam boleh menghubungi Pejabat Kesihatan Daerah atau pihak Polis jika merasa ragu-ragu dan bukannya bertindak seperti ini,” jelas KKM dalam kenyataan yang dikeluarkan hari ini.

Sebagai rakyat yang bertanggungjawab, kita sepatutnya patuh kepada kempen serta arahan yang dilakukan oleh KKM seperti netizen yang gembira dengan tindakan mereka mengenakan saman terhadap perokok sebelum ini seperti yang kami pernah tulis sebelum ini.

Netizen Gembira KKM Mula Saman Perokok Ingkar Arahan Merokok Di Premis Makanan

Penjara Dua Tahun Jika Ingkar Larangan Merokok Mulai Januari 2020

KKM Jawab Isu Dakwaan Ceroboh Klinik Milik Doktor Pakar Di Kuala Lumpur


Hanya Jual Ayam Goreng RM1, Peniaga Ini Raih Pendapatan RM15,000 Sebulan

Kami tahu ramai orang suka nikmati ayam goreng yang sedap dan lazat. Lagi-lagi makan ayam goreng ketika panas-panas, memang ‘kick’ rasanya.

Ayam goreng jalanan merupakan antara pilihan ramai rakyat Malaysia kerana mudah untuk didapati dan murah. Menerusi satu temubual Free Malaysia Today, kisah peniaga ini menjual ayam goreng RM1 berjaya menarik perhatian kami.

Mana tidaknya, peniaga ayam goreng RM1 ini berjaya menjana pendapatan RM15,000 sebulan. Mat Tohid Abdul Kadir merupakan pemilik perniagaan ayam goreng tersebut memulakan perniagaan pada tahun 2017 selepas perniagaan ayam goleknya tidak menjadi.

Akan tetapi, keuntungan tersebut bukanlah sentiasa kerana bergantung kepada musim. Menurut beliau, ekonomi yang tidak menentu sekarang memberikan inspirasi untuk beliau mula berniaga ayam goreng berharga RM1 agar orang ramai mampu beli.

Untuk anda yang ingin mencuba ayam goreng ini, anda boleh cuba di Keramat dimana ia dibuka setiap Isnin sehingga Jumaat pada jam 11 pagi hingga petang. Selain daripada ayam RM1, pelbagai jenis ayam berperisa turut dijual seperti ayam berkeju dan Spicy Korean Chicken.

Jika anda menonton siri dan filem Upin & Ipin, pasti anda tahu ayam goreng merupakan kegemaran mereka. Tahukah anda bahawa Les’ Copaque kongsi imej Upin & Ipin dengan rambut?

Les’ Copaque Kongsi Imej Rasmi Upin & Ipin Dengan Rambut

Pedas Sangatkah ‘Ayam Goreng Extra Spicy 3X’ McDonald’s Ini?

Bagaimana Ayam Goreng Korea Ini ‘Viral’ Dengan Hanya ‘Meninggalkannya’ Di Dalam Bas


Hanya Kerana 3 Kes COVID-19, Perdana Menteri New Zealand Arahkan ‘Lockdown’ Selama Tiga Hari

Ketika negara lain bergelut dengan wabak COVID-19 sehingga mencatat jumlah kes sebanyak empat angka sehari, New Zealand yang mengambil tindakan lebih awal dilaporkan telah bebas daripada COVID-19 sepenuhnya. Malah, beberapa acara sudah mulai diadakan tanpa memerlukan rakyatnya memakai pelitup muka.

Walau bagaimanapun, negara ini sekali lagi menerima pertambahan kes baru-baru ini di Bandar Auckland melibatkan sebuah keluarga kecil terdiri daripada pasangan suami isteri dan seorang anak kecil.

Sehubungan dengan itu, Perdana Menteri New Zealand, Jacinda Ardern telah mengumumkan perintah lockdown di bandar Auckland selama tiga hari berturut-turut. Lockdown yang melibatkan 1.7 juta rakyat Auckland ini memerlukan mereka berkurung di rumah bermula 15 Februari sehingga 17 Februari.

Difahamkan langkah drastik yang dibuat oleh Jacinda Ardern ini bertujuan bagi mengelakkan daripada penularan wabak COVID-19 yang mungkin merebak sekaligus membuatkan tempoh perintah lockdown terpaksa dilanjutkan.

Meskipun langkah yang dibuat mendapat pujian orang ramai termasuk rakyat di negara luar, arahan yang dibuat nampaknya kurang disenangi sekumpulan rakyat Auckland yang menolak perintah lockdown sekaligus menjalankan demonstrasi di luar pejabat Perdana Menteri New Zealand ini. Setakat ini, pihak polis sedang memantau kumpulan ini bagi memastikan sebarang kejadian tidak diingini berlaku.

Tular pada minggu ini apabila Tesla yang diketuai manusia terkaya dunia didakwa mengamalkan budaya yang tidak sihat di tempat kerja.

Bekas Pekerja Kongsi Budaya Kerja Tidak Sihat Sepanjang Di Tesla

Dakwaan Matahari Akan Terbit Dari Sebelah Barat Adalah Palsu, Lapor NASA


Hanya Kerana Beri ‘Bad Review’, Pelanggan Airbnb Ini Diugut Saman Sehingga RM5,000

Selain hotel dan homestay, ramai orang memilih untuk menyewa menginap di Airbnb kerana kemudahan serta keunikan yang ditawarkan kepada pelanggannya. Boleh dikatakan banyak penginapan Airbnb yang menawarkan keunikan tersendiri dan harganya juga berpatutan.

Terbaharu, seorang pengguna Facebook Myra Suhaimi telah berkongsi ‘review’ menginap di sebuah Airbnb yang indah khabar dari rupa berdekatan MSU Shah Alam. Menerusi perkongsiannya di sebuah group Hotel Review Malaysia, dia meluahkan rasa tidak puas hatinya dengan penginapannya.

Mana tidaknya, keadaan penginapan tersebut tidak sama seperti yang diiklankan oleh host iaitu sebuah penginapan berkonsepkan mewah dan penginapan yang dia dapat seperti rumah didiami penyewa pengotor. Bukan sahaja ada sisa-sisa makanan dalam peti ais, berus gigi juga ada di dalam bilik air, siling pecah dan banyak lagi.

Tidak hanya itu, penginapan tersebut juga sepatutnya mempunyai 3 bilik tetapi hanyalah 2 bilik, tidak seperti diiklankan. Malah, dia juga terpaksa membayar ‘extra’ iaitu RM29 untuk satu kepala walaupun telah membayar harga rumah dalam RM400.

Selepas dia ‘check-out’ dari penginapan tersebut, Myra bertindak untuk meninggalkan ‘review’ di penginapan terbabit tetapi pihak host mengugutnya untuk take down review tersebut atau Myra akan disaman sehingga RM5,000.

Susulan itu, Myra telah membuat aduan kepada Airbnb dan difahamkan host tersebut telah memadamkan akaun penginapan tersebut serta membuka akaun baru.


10 Rekaan Terbaik Logo ‘Visit Malaysia 2020’ Yang Telah Disenarai Pendekkan

Pelbagai komen timbul setelah pengenalan logo Visit Malaysia 2020 beberapa hari lalu, ada positif ada negatif. Walau bagaimanapun, keputusan telah dibuat sebulat suara memilih hasil rekaan daripada Alfred Phua Hong Fook sebagai pemenang.

Tahukah anda pertandingan menghasilkan logo ini telah menerima penyertaan lebih 500 rekaan menarik dari rakyat tempatan yang mempunyai bakat dan cita rasa yang tinggi. Baru-baru ini juga seorang pengguna Twitter, @luqmanhkm telah berkongsi thread mengenai logo-logo yang telah disenarai pendekkan. Berikut kami sertakan pilihan logo ‘Visit Malaysia 2020’ yang terbaik.

Jika dilihat daripada trend pemilihan 10 logo terbaik ini, pihak penganjur ccenderung kepada pemilihan rekaan ‘clean’ dan simple tetapi masih menonjolkan elemen yang identik dengan budaya Malaysia. Pada pandangan anda, rekaan manakah yang berjaya menarik perhatian anda?

Bacaan lain: Maksud ‘Tersirat’ Dalam Rekaan Logo Baharu Visit Malaysia 2020 Yang Anda Tidak Tahu


4 Sebab Mengapa Anda Perlu Pilih Yoodo 5G Untuk Kegunaan Seharian

Sudah berada di tahun 2023, rangkaian internet 5G sudah menjadi satu kewajiban di dalam kehidupan seharian. Ini termasuklah keperluan memuat turun fail bersaiz besar  serta menstrim video atau pun melakukan persidangan video dengan lancar.

Yoodo selaku salah satu syarikat penyedia perkhidmatan rangkaian sedia menawarkan pelan rangkaian 5G yang serba pantas buat orang ramai. Selaras dengan itu, kami sendiri diberi peluang untuk merasai pengalaman penggunaan rangkaian 5G menerusi pelan Yoodo untuk tempoh seminggu.

Jika anda merupakan pengguna baharu Yoodo, pengaktifan kad sim boleh dibuat dengan semudah lima langkah sahaja. Selepas selesai, anda boleh menikmati rangkaian 5G serta-merta yang mana masih bergantung kepada kawasan liputan anda.

Seperti kita sedia maklum, Yoodo dimiliki dan diuruskan oleh Celcom Axiata Berhad yang mana menjadikan penawaran liputan mereka sangat luas di Malaysia. Jadi, anda boleh menikmati rangkaian 5G dengan baik walau di mana jua seperti pengguna Celcom lain.

Malah perkara ini terbukti kerana kami sendiri boleh mengakses rangkaian 5G di sejumlah tempat yang ditujui terutamanya di sekitar Kuala Lumpur. Dengan fasiliti liputan yang baik, ia menjadikan akses rangkaian 5G tetap stabil walaupun berada di dalam hujan yang lebat.

Hal ini membuatkan kami merasa kagum dengan liputan Yoodo yang bukan sahaja meluas malah berkualiti tinggi sepanjang digunakan.

Setakat penggunaan harian, kami sangat berpuas hati kerana kelajuan rangkaian 5G yang ditawarkan mencecah lebih 900Mbps. Ini termasuklah penggunaan untuk memuat turun fail besar dengan laju, menstrim kandungan di YouTube mahu pun membuat panggilan video.

Sebagai contoh, video di YouTube yang beresolusi 1080P boleh dimainkan secara terus tanpa adanya buffering  berbanding  dengan penyedia perkhidmatan yang lain. Sementara pengalaman memuat turun juga sangat baik kerana fail sebesar 5GB boleh dimuat turun di bawah tempoh 30 saat sahaja.

Berdasarkan ujian kelajuan yang dibuat menerusi Speedtest by Ookla, kami mendapati kelajuan rangkaian 5G Yoodo mencapai sekitar 420Mbps sehingga 900Mbps untuk majoriti lokasi. Hal ini sekaligus memberikan fleksibiliti kepada kami untuk bertugas walau di mana jua.

Selain menggunakan data selular, kami juga sempat mencuba servis hotspot menerusi pelan Yoodo 5G.  Memang terbukti kepantasannya untuk memuat turun masih mantap meskipun tidak sepantas data selular.

Berdasarkan percubaan di atas, kami berjaya memuat naik fail kemas kini permainan Dota 2 yang bersaiz 4.4GB dalam tempoh di bawah 10 minit dengan kadar kelajuan muat turun mencecah 10.5Mbps namun kelajuan yang tidak terlalu konsisten.

Dari segi penawaran pelan 5G, kita sedia maklum Yoodo sangat fleksibel di mana kuota internet dan panggilan boleh ditetapkan berdasarkan keperluan masing-masing. Bagaimanapun, Yoodo telah menetapkan perlu melanggan sekurang-kurangnya kuota 10GB untuk menikmati rangkaian 5G.

Dengan harga RM18, anda boleh menikmati data 10GB 5G untuk sebulan dan berpeluang terima ekstra data 5GB untuk fasa percubaan pada ketika ini. Untuk anda yang berkemampuan, boleh melanggan kuota 200GB + 5GB 5G pada harga RM98 sahaja.

Untuk makluman, anda boleh menikmati  pelan rangkaian 5G ini sama ada menggunakan kad sim fizikal atau eSim. Malangnya, hanya pengguna Android yang boleh menggunakan rangkaian 5G tersebut.

Secara peribadinya, Yoodo 5G ini sangat berbaloi untuk didapatkan jika anda berada di sekitar liputan rangkaian Yoodo kerana akses 5G yang stabil untuk kegunaan seharian. Dari segi harga, ia masih dikira berbaloi kerana pada harga RM18 sahaja sudah boleh mengakses rangkaian 5G yang didambakan ramai.


Hanya Kerana Logo Apple Senget, iPhone 11 Pro Ini Dijual Pada Harga RM11,169

Sebut mengenai model telefon pintar keluaran Apple iaitu iPhone pastinya orang ramai sudah membayangkan harganya yang tinggi dan premium. Walau bagaimanapun, lain ceritanya pada kali ini apabila model yang unik atau kelihatan ‘cacat’ ini melonjak harganya hanya kerana logo Apple yang terpapar pada bahagian iPhone 11 Pro ini senget.

Menerusi perkongsian Internal Archive, iPhone 11 Pro ini sanggup telah menjadi rebutan ramai serta telah berjaya terjual dengan harga sehingga $2,700 (RM11,169).

Harga penjualannya yang tinggi hanya kerana logo iPhone ini senget nampaknya telah menjadi persoalan buat para netizen. Berikut merupakan jawapan Internal Archive yang menjelaskan mengapa model ini menjadi rebutan peminat.

We’ll due to Apple’s extreme QC practices it’s very rare for any misprints to leave the factory. This unit was shipped to a customer, making it insanely rare!

— Internal Archive (@ArchiveInternal) April 9, 2021

Menerusi perkongsian, difahamkan Apple mempunyai kilang yang mementingkan penelitian produk sebelum dijual kepada para pengguna. Model yang telah berjaya ‘terlepas’ dan terjual kepada pengguna ini secara tidak langsung menjadikan model ini satu dalam 100 juta yang hadir dengan logo yang senget.

Siapa sangka, model yang terlihat ‘cacat’ juga mampu membuatkan peminat Apple sanggup mendapatkannya dengan harga yang lebih tinggi. Adakah anda merasakan model ini unik serta berbaloi untuk didapatkan dengan harga yang lebih tinggi atau sebaliknya?

Model iPhone 12 Pro Max yang tampil dengan rekaan eksklusif serta diinspirasikan oleh Masjid Nabawi ini sedia dijual dengan harga RM32,377

Ambil Inspirasi Dari Masjid Nabawi, iPhone 12 Pro Max Ini Dijual Pada Harga RM32,3777

Rakaman ‘Slow-mo’ Air Terjun Di Pahang Pula Jadi Pilihan Instagram Apple


Hanya Kerana Menggunakan ‘Screen Protector’ Retak, Jari Lelaki Ini Terpaksa Dibedah

Seringkali kita melihat terdapat pengguna atau mungkin rakan anda sendiri yang menggunakan pelindung skrin telefon pintar atau screen protector yang retak. Antara alasan yang popular yang disebutkan apabila minta digantikan sudah pastinya malas atau tidak mempunyai masa.

Disebalik berkesan sebagai melindung skrin telefon pintar daripada mudah calar atau retak, skrin pelindung ini juga mungkin merosakkan jari anda dalam jangka masa panjang sekiranya tidak diambil serius.

Kes yang berlaku ini mungkin bakal menjadi pengajaran buat orang ramai dimana seorang mangsa, Muhammad Azuan Iqbal Abdullah Sani berumur 23 tahun ini mulai sedar jarinya kanannya semakin bengkak serta semakin hitam sejak beberapa minggu lalu.

Melihat kepada keadaan jarinya yang semakin bengkak, beliau telah mendapatkan rawatan di klinik di Puncak Alam. Alangkah terkejutnya apabila doktor memaklumkan jarinya terkena jangkitan kuman dimana beliau diarahkan untuk mula mengambil antibiotik. Beliau juga turut dicucuk sebanyak lima kali di jari bagi membuang nanah yang berada sekitar ibu jari.

Berdasarkan perkongsian, ibu jari beliau dilihat semakin parah dan dinasihatkan doktor untuk dibedah. Menurut doktor, jari beliau mungkin terpaksa dipotong sekiranya lambat mendapat rawatan.

Siapa sangka bermula dengan skrin pelindung yang retak, jari beliau terpaksa dibedah. Walau bagaimanapun, kini jarinya semakin pulih dan hanya perlu ke klinik untuk mencuci luka.

Berdasarkan perkongsian mangsa, beliau kerap bermainan game di telefon pintar sehingga lewat malam. Tidak mengedahkan skrin pelindung yang sudah empat bulan retak antara yang membuatkan beliau terkena jangkitan kuman. Beliau turut memberi saranan kepada orang ramai untuk segera menukar skrin pelindung sekiranya retak untuk mengelakkan daripada kejadian yang tidak diingini.


Hanya Kerana ‘Keychain’ Ini, Wanita Ini Kongsi Detik Ditahan Imigresen

Siapa sahaja yang tidak teruja untuk bercuti? Pastinya sebelum pergi melancong, anda akan semak segala kelengkapan agar perjalanan lancar.

Akan tetapi, berbeza dengan kisah pengguna Facebook Yann Ahmad ini di group Backpackers Buddies Malaysia apabila beliau berkongsi pengalaman ditahan imigresen hanya kerana keychain.

Anda tidak salah lihat, memang betul keychain. Siapa sangka, benda kecil begini boleh menyebabkan anda ditahan. Menerusi perkongsian tersebut, beliau tidak perasan pada beg beliau terdapat keychain berbentuk peluru dan disebabkan itu beliau ditahan ketika transit di Qatar.

Kemudian, pasport beliau diambil dan diberikan kepada pegawai bertugas. Beliau berasa takut saat itu dan mungkin akan menganggap beliau sebagai seorang pengganas kerana keychain tersebut.

Beliau dibenarkan untuk meneruskan perjalanan tetapi ketika di imigresen sebelum boarding ke Qatar ke Heathrow, sekali lagi beliau diperiksa oleh pihak imigresen. Beliau berasa lega kerana berjaya melepasi tetapi masih sedikit risau jika tiba di Heathrow dan ditahan lagi.

Selepas tiba, beliau lepasi pihak imigresen dengan lancar. Pastinya perkongsian ini dapat memberikan peringatan kepada anda untuk tidak membawa barangan yang ‘pelik’ ketika ingin melancong.

Sebelum ini, pelancong dari Malaysia ada yang ditahan imigresen di negara lain. Klik pautan di bawah untuk ketahui lebih lanjut.

Pelancong Malaysia Ini Ditahan Di Imigresen Korea Dan Hampir ‘Balik Hari’

Gadis Ini Kongsi Pengalaman Dihalang ‘Boarding’ Ke Perth, Australia Di KLIA2


Hanya Kerana Sewakan Rumah Selama 3 Bulan, Pemilik Rumah Di Singapura Ini Didenda RM3.69 Juta

Seperti ramai sedia maklum, Airbnb sememangnya sebuah platform yang membolehkan pemilik menyewakan kediaman buat orang ramai yang berminat untuk menginap di kediaman berkenaan. Menawarkan aplikasi serta laman web yang mudah dan lengkap membuatkan aplikasi ini menjadi pilihan ramai seluruh dunia.

Dalam pada itu, seorang pemilik rumah di Singapura nampaknya telah dikenakan tindakan serius selepas dilaporkan menyewa kediamaan selama tiga bulan secara tidak sah menerusi platform Airbnb.

Difahamkan kesalahan yang mungkin tidak menjadi isu di negara lain ini dipandang serius oleh Singapura di mana negara tersebut tidak membenarkan sebarang penyewaan kediamaan jangka masa pendek iaitu tiga bulan atau kurang pada kawasan rumah apartment.

Pemilik rumah dikenali sebagai Simon Chan berusia 57 tahun ini dilaporkan telah menyewa sehingga 14 rumah dalam jangka masa pendek buat penduduk tempatan dan juga luar menginap.

Menerusi kesalahan yang dilakukan, pemilik ini telah dikenakan denda sebanyak $845,000 (~RM3.69 juta) berikutan menawarkan penginapan jangka masa pendek yang tidak sah malah teman wanitanya yang membantunya turut dikenakan denda sebanyak S$84,000 (~RM268,502).

Denda yang dikenakan kepada pemilik rumah berkenaan dilaporkan sebagai denda tertinggi pernah dikenakan buat pemilik yang menyewa rumah dalam jangka pendek. Malah, pesalah bakal dimasukkan ke penjara sekiranya gagal melangsaikan denda.

Langkah yang dilakukan Singapura ini bertujuan dalam memastikan bekalan rumah sewa mencukupi buat rakyatnya sekaligus mengelakkan individu dari negara luar menetap secara tidak sah dalam tempoh yang panjang di negara berkenaan.

Tular pada minggu ini apabila para pengguna meluahkan sebab mereka ‘malas’ naik KTM sekaligus tidak bersetuju kenyataan CEO KTMB.

Tidak Setuju Dengan Kenyataan CEO, Pengguna Kongsi Sebab Mengapa Mereka ‘Malas’ Naik KTM

Rakyat Malaysia Persoal Kos Selenggara Istana Negara RM519 Juta


Hanya Kerana Tertumpah Kopi, Tindakan Lelaki Ini Dapatkan Kasut Baharu Bernilai RM5,100 Raih Perhatian Netizen

Tidak semua orang mampu untuk membeli barangan mewah dan dengan keadaan ekonomi sekarang, semestinya ramai sudah mula untuk berjimat cermat sebagai persediaan berdepan krisis.

Terbaharu, seorang pengguna TikTok @faisaljofry telah berkongsi sebuah video memaparkan dirinya yang mahu ke mesyuarat tetapi air kopi tertumpah pada kasutnya.

Time nak gi meeting la benda ni berlaku 😅 #fyp #dior

Lantaran itu, dia mengambil keputusan untuk membeli kasut keluaran baru berjenama berharga RM5,100 dengan bayaran secara tunai agar dirinya nampak lebih kemas ketika menghadiri mesyuarat tersebut.

Perkongsian tersebut telah meraih perhatian orang ramai dan mengundang pelbagai reaksi netizen. Rata-rata netizen berasa terkejut kerana lelaki tersebut membeli kasut baru berjenama dengan harga yang mahal.

Tidak hanya itu, ada juga netizen yang bertindak menyindir lelaki itu dan mengatakan bahawa kasutnya itu boleh dipakai serta dibasuh nanti. Ketika artikel ini ditulis, video tersebut telah meraih lebih 2 juta tontonan dan lebih 138 ribu tanda suka.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Ditipu RM3,000 Oleh Rakan Dan Dibuang Keluarga, Kisah Peniaga Cendol Ini Raih Simpati Netizen

Mudah Viral Di TikTok, Khairul Aming Kongsi Bagaimana ‘Kuasa FYP’ Bantu Ramai Peniaga


Hanya Kerana Tidak Berimej Seksi, Hani Fadzil Dedah Gagal Terima ‘Job’ Pengacaraan

Soal paras rupa dan populariti di media sosial sering menjadi ukuran untuk mereka yang berada dalam industri hiburan. Malah, isu ini pernah jadi bualan hangat selebriti pada tahun lalu.

Terbaharu, pengacara dan bekas penyampai radio, Hani Fadzil dalam satu ciapannya di Twitter telah memuat naik tangkap layar perbualannya di Whatsapp berhubung tugas pengacaraannya.

Tak dapat job because of my talent ❌Tak dapat job sebab tak sexy ✅

Macam ni pun boleh. Selalu tak dapat job sebab tak cukup follower. Ni tak sexy pulekkkkk pic.twitter.com/abLNjuNz8R

— Hani Fadzil (@hanybunch) June 25, 2023

Menerusi perbualan tersebut, Hani dimaklumkan tidak mendapat tugas pengacaraan sebuah acara disebabkan imejnya tidak seksi. Hani juga mengatakan dia faham bahawa sesetengah pelanggan mempunyai pilihan mereka sendiri.

Dalam ciapannya yang lain, dia hanya mahu berkongsi hal ini kerana ia adalah realiti yang perlu dijalani dan dia tidak akan pernah putus asa.

Perkongsian tersebut telah meraih perhatian orang ramai dan segelintir netizen berasa terkejut apabila lebih mahukan imej seksi berbanding melihat pada bakat.

I thought this happens in the kpop industry nowadays, never thought this trend is happening in malaysia too.

Sokay, kak hani. You're still the queen in my heart ❤ https://t.co/jat0c3pPjT

— nana ✘⁷ 📚 lsrfm | vvz | kep1er🍹| gfriend (@kthpeachwinter) June 25, 2023

Unfortunately, this is embedded in a lot of industries. https://t.co/wS5ouQnalu

— bunga iris (@tehaismylaff) June 25, 2023

Hahahaha matilah nak tak dapat jadi host sebab tak sexy, kene pandai jual cakap baru lah best orang beli, engko sexy diri semata ingat org checkout https://t.co/LNh5jAChc4

— Jeannétte (@Jannatulfrdaus) June 25, 2023

In my case, dia nak I bukak tudung lelel can't make this up. Not even sure why I was casted in the first place knowing I'm a hijabi. https://t.co/I4ItCK5cPT

— Scarlet Armstrong (@leannascarlet) June 25, 2023

Malah, ada juga netizen yang mengatakan hal seperti itu sering terjadi di industri lain dan mendakwa ada yang memandang paras rupa ketika temuduga.


Hanya Kerana Tidak Mahu Main ‘Mobile Legends’ Bersama, Dua Individu Teruk Dibelasah

Hanya kerana tidak mahu bermain Mobile Legends bersama, seorang lelaki dan rakannya telah menjadi mangsa pukul oleh sekumpulan individu. Insiden ini berlaku di sebuah stesen minyak di Telok Mas pada dua hari lalu.

Difahamkan kejadian ini berlaku pada 5 pagi yang mana mangsa berusia 25 tahun  diajak rakannya yang berumur 22 tahun ke lokasi untuk menyelesaikan perselisihan faham berhubung isu enggan bermain permainan ‘Mobile Legends’ secara dalam talian.

Ketua Polis Daerah Melaka Tengah Asisten Komisioner Christopher Patit berkata, berdasarkan laporan, mangsa menyatakan sebaik mereka sampai, terdapat beberapa lelaki bermotosikal menunggu di stesen minyak terbabit.

Beberapa minit kemudian muncul sekumpulan lagi lelaki juga bermotorsikal terus memukul rakan mangsa. Mangsa cuba membantu namun dihempuk dengan topi keledar hingga cedera di kepala, patah tulang hidung dan menerima beberapa jahitan di kepala ketika dirawat di Hospital Melaka.

Beliau berkata, bertindak atas maklumat, sepasukan pegawai dan anggota Cawangan D7 (Kongsi Gelap, Judi dan Maksiat) diketuai Inspektor Mohd Shahrol Firdaus menjalankan siasatan sebelum menahan tujuh lelaki berusia 16 hingga 28 tahun dalam dua serbuan di Jalan Kota Melaka kerana disyaki terbabit dalam kes pergaduhan itu.

Siasatan dijalankan mengikut Seksyen 326 dan 148 Kanun Keseksaan kerana dengan sengaja mendatangkan kecederaan parah dan melakukan gaduh gempar. Beliau berkata lagi, tujuh suspek terbabit direman selama lima hari bagi membantu siasatan dan orang ramai yang mempunyai maklumat berhubung kes itu boleh menghubungi polis.


Hanya Kerana Tidak Mengisi Maklumat Pekerjaan, Lelaki Ini Kongsi Pengalaman Ke Korea Selatan ‘Balik Hari’

Korea Selatan sememangnya menjadi lokasi popular untuk melancong kini oleh pelancong dari seluruh dunia setelah terpikat dengan babak-babak yang disiarkan di dalam drama atau muzik video lagu K-Pop. Terbaharu, seorang lelaki yang menggunakan nama BocahLanang SuDirwan atau nama sebenar Fahmi Sudirwan telah berkongsi satu post di Facebook.

Saudara Fahmi berkongsi pengalaman akibat tidak mengisi maklumat di bahagian pekerjaan sehingga menyebabkan beliau dihantar pulang ke Malaysia petang itu juga. Menurut beliau, kini kerajaan Korea Selatan amat tegas dalam urusan menerima masuk pelancong akibat lambakan pekerja tanpa izin di negara tersebut.

Saudara Fahmi ditugaskan untuk membawa beberapa orang pelanggan untuk bercuti ke Korea Selatan. Namun, perjalanan beliau tidak sampai ke penghujung apabila beliau telah disoal siasat oleh pegawai imigresen yang bertugas di Lapangan Terbang Incheon. Berikut merupakan perkongsian beliau di Facebook.

Tujuan penulisan ini adalah disebabkan ramai kawan-kawan yang baik bertanyakan nasib saya semasa berada di sana dan juga sebagai pengajaran serta pengetahuan kepada kawan-kawan diluar yang ingin pergi ke Korea.

Untuk makluman semua, sekarang ini memang kerajaan Korea memandang berat terhadap isu lambakan pekerja asing di negara tersebut. Hal ini menyebabkan mereka telah mengadakan kawalan ketat di pintu masuk negara mereka. Jika terdapat pelancong yang nampak meragukan tanpa sebarang alasan mereka akan terus menghantar pulang pada hari yang sama.

BACA: Petik Kobis Gaji RM11,000 Di Korea Selatan, Realiti Indah Atau Hanya Fantasi?

Itulah yang terjadi kepada saya pada tarikh 4 Oktober lalu. Saya tiba di Lapangan Terbang Incheon lebih kurang jam 8.00 pagi dan dihantar pulang ke Malaysia pada jam 4:30 petang pada hari yang sama. Ini sebab mengapa saya dihantar pulang pada hari yang sama.

Bermula dengan tidak mengisi jenis pekerjaan di borang ketibaan dan seterusnya berakhir dengan penghantaran pulang. Seperti negara-negara lain ysng saya pernah lawati sebelum ini, kebiasaannya saya tidak pernah mengisi jenis pekerjaan di dalam borang ketibaan dan boleh diterima tetapi nasib tidak menyebelahi saya di Korea kali ini.

Pegawai imigresen bertanya dengan nada yang keras “what’s your job?”. Saya cuma menjawab government servant. Seterusnya pegawai tersebut bertanya saya berkhidmat di jabatan mana. Saya terus jawab fisheries. Mungkin akibat salah faham dan batasan komunikasi, pegawai tersebut mungkin menjangkakan saya merupakan seorang nelayan.

Benda pertama yang dilakukan ketika soal siasat itu, mereka meminta cap 2 jari telunjuk kanan dan kiri, tangkap gambar beberapa keping dan saya dikehendaki untuk mengisi satu borang. Semua data yang diperlukan di dalam borang tersebut sama seperti kad ketibaan pelancong cuma dalam bentuk A4.

Pada mulanya saya fikir tidak ramai pelancong dalam bilik siasatan tetapi rupa-rupanya ramai. Ramai pelancong dari Thailand ketika itu. Saya dikehendaki untuk menunggu lebih kurang 4 hingga 5 jam sebelum dipanggil semula untuk siasatan tanpa diberi makan. Ketika itu, perasaan saya bercampur aduk. Semasa menunggu masa untuk di soal siasat saya cuba minta izin dari pegawai imigresen untuk memberi wang kepada rakan yang menunggu di luar namun, permintaan saya ditolak sekeras-kerasnya oleh pegawai tersebut.

Saya dipanggil oleh seorang pegawai imigresen perempuan dan seorang penterjemah yang boleh bercakap Bahasa Melayu tetapi penterjemah itu hanya melalui telefon. Kesemua dokumen yang ada pada saya telah diambil termasuklah wang tunai yang agak banyak untuk diberikan kepada kawan-kawan beserta 8 keping T-Money.

Soalan pertama yang diajukan mengenai pekerjaan saya. Jadi memang benarlah mereka meragui pekerjaan saya. Soalan seterusnya ialah berapa ramai datang, saya menjawab 8 orang semuanya. Kemudian saya diminta untuk menyebut nama penuh semua kawan-kawan.

Mana mungkin saya hafal kesemua nama pelanggan yang saya bawa ke sini lalu saya mengatakan bahawa semua dokumen nama penuh ada di dalam dokumen yang dia ambil tadi. Pegawai tersebut memberitahu sepatutnya saya perlu menghafal kesemua nama orang di bawah jagaan saya.

Kemudian pegawai tersebut bertanya tujuan datang ke Korea adakah untuk bersiar-siar ke mana. Saya hanya menjawab beberapa tempat yang kami akan kunjungi, tetapi pegawai tersebut meminta maklumat lanjut mengenai tempat yang kami akan tujui. Saya keluarkan itinerary kami tetapi pegawai tersebut terus merampas dan memarahi saya, katanya saya patutnya tahu tempat yang kami akan pergi.

Soalan terakhir ialah berapa banyak duit yang saya bawa. Spontan saya menjawab 2 juta Won memandangkan semua dokumen serta beg duit saya diambil. Tetapi pegawai tersebut memarahi saya kerana duit yang dibawa agak banyak. Saya beritahu kesemua jumlah wang tersebut akan digunakan untuk membayar hotel sambil menunjukkan bukti tempahan hotel, bayaran pengangkutan dan tiket T-Money, wang selebihnya untuk belanja.

Sebelum mengakhiri soal siasat, saya cuba berkomunikasi dengan penterjemah supaya memaafkan saya kerana ini kali pertama saya datang ke Korea. Belum sempat penterjemah habis bercakap terus dia putuskan panggilan. Pegawai tersebut terus menghulurkan satu borang untuk saya turunkan tandatangan. Dia beritahu yang saya tidak dibenarkan masuk ke Korea. Saya cuba meminta izin untuk memberikan wang dan T-Money kepada kawan yang menunggu di luar tetapi dengan nada yang sombong dia cakap “NO!”.

Setelah selesai soal siasat saya terus diiring ke ruang pelepasan antarabangsa untuk dihantar pulang ke Malaysia. Pasport saya berada di bawah jagaan mereka dan diberikan setibanya di KLIA. Begitulah sedikit sebanyak kisah saya ke negara Korea ‘Balik Hari’. Pesanan saya kepada anda yang bakal ke Korea, pastikan segala persiapan mental dan fizikal. Sebolehnya hafal semua tempat yang bakal dilawat. Walaupun bukan semua orang dia akan panggil tapi kalau nasib tidak baik jadi jadi seperti saya, pastikan arrival card  isi penuh. Jangan tingglkan ruang kosong.

P/S: Perkongsian ini ditulis supaya anda yang akan ke Korea lebih berhati-hati dan membuat persiapan rapi dalam segala segi supaya anda tidak menerima nasib yang sama seperti yang saya alami. Yang baik kita jadikan tauladan, yang buruk itu kita sama-sama elakkan.


Hanya Kerana ‘Tweet’ Elon Musk, Saham Tesla Jatuh RM60 Bilion

Seringkali hadir dengan idea dan inovasi yang hebat dalam industri automotif dan aeroangkasa bagi syarikat Tesla dan SpaceX, kadang kala tindakan Elon Musk turut memakan dirinya serta syarikat berdasarkan sikapnya di Twitter.

Terbaharu, tweet pendek daripada beliau yang berpendapat saham Tesla terlalu tinggi telah menjadi sejarah apabila saham Tesla terus jatuh mendadak dimana nilai syarikat ini menurun $14 bilion (RM60 bilion) beberapa jam selepas tweet dimuat naik.

Bukan itu sahaja, tweet yang dimuat naik turut mengurangkan aset Elon Musk sebanyak $3 bilion (RM12.9 bilion) selaku individu yang memegang saham Tesla. Tindakan yang dibuat ini sekaligus mungkin membuatkan pihak lembaga pengarah Tesla membuang beliau sebagai CEO Tesla.

Lebih aneh, jawapan balas yang diberikan Elon Musk susulan harga saham Tesla jatuh mendadak nyata membuatkan orang ramai bingung. Menurut Elon, beliau tidak lagi perlukan wang sebaliknya mahu berpindah ke planet Marikh.

Don’t need the cash. Devoting myself to Mars and Earth. Possession just weigh you down.

Untuk pengetahuan, ini bukanlah kali pertama Elon Musk memberi masalah buat Tesla di laman Twitter. Pada Ogos 2018, tweet beliau yang mahukan saham Tesla dijual dengan nilai $420 seunit telah membuatkan beliau dilucutkan jawatan sebagai pengerusi Tesla.

Sebagai individu penting dalam syarikat, beliau sepatutnya perlu mendapatkan pengesahan dan khidmat nasihat pihak syarikat sebelum mengeluarkan tweet mewakili syarikat.

Pada beberapa yang lalu, Elon Musk sekali lagi mencipta kontroversi dengan mahukan lockdown di Amerika Syarikat ditamatkan.

Elon Musk Cipta Kontroversi Lagi, Kali Ini Mahukan ‘Lockdown’ Di Amerika Syarikat Ditamatkan

Elon Musk Tampil Dengan ‘Gimik’ Terbaru Sempena Perasmian Kilang Tesla Di China

Cermin Retak Sewaktu Pelancaran Tesla Cybertruck Sekadar Gimik Daripada Elon Musk?


Hanya Kongsi Video Nikmati Sushi, Konten Wanita Ini Diserang Komen ‘Jijik’ Segelintir Lelaki Gatal

Ketika ini, ramai orang suka berkongsi aktiviti harian mereka di media sosial, sekaligus dapat berinteraksi bersama rakan dan keluarga serta orang asing melalui alam maya.

Terbaharu, seorang pengguna TikTok @fienajeeha telah memuat naik sebuah video yang memaparkan dirinya sedang menikmati sushi di restoran terkenal makanan Jepun.

Sushi bonanza u #sushibonanza #sushiking

Video tersebut telah mendapat perhatian orang ramai apabila ada yang berkongsi tangkap layar komen-komen ‘gatal’ dilemparkan segelintir netizen di video itu. Kebanyakan komen ‘gatal’ itu menegur tentang mulut wanita itu dan gayanya menikmati sushi tersebut.

Rata-rata netizen berpendapat tidak sewajarnya segelintir kaum lelaki meninggalkan komen seperti itu dan ada juga kaum lelaki yang meluahkan rasa malu melihat sikap segelintir individu ini.

this woman right here filming herself eating like a normal person . apparently , masih ada lelaki bangang ye pic.twitter.com/AvJr4yadBn

— sof3ass (@ericsofiee) November 28, 2022

Here’s the context. And seriously some of the replies and QTs are super victim-blaming, benda tu harmless kot, she was EATING, just like what you, me, your dad, mom and everyone else. Some perverts could not keep their perverted comments to themselves and it’s HER fault? 😒 https://t.co/ayhF0Kdz7U

I’ve said it before and i’m gonna say it again, budak² Tiktok ni banyak geng rempit otak sempit, whatever that is on your mind just keep it to yourself you sick bastard. Why is it so hard to refrain yourself from saying an offensive ‘joke’? Calm yo dick you uncultured swine. https://t.co/37Z1OSzdwg

— Anaz. iDevice repair 📱 (@annazrulan) November 29, 2022

Actually if you know men long enough, you know this is disgustingly not rare. Kalau pergi office, pen boleh di sexualise. Shopping, mannequin pun boleh jadi. No men want to talk about cause addressing this is embarrassing "Asyik lelaki je kena" sedangkan it's a real problem. https://t.co/zNZL64ZuM5

— Saroarrr (@sara_nikka) November 29, 2022

Susulan komen-komen negatif yang diterimanya itu, wanita tersebut telah menutup ruangan komen di video tersebut dan dia mengatakan bahawa berasa trauma melihat komen tersebut.


4 Sebab Menginap Di ‘Youth Hostel’ Semasa Travel Lebih Menyeronokkan

Mengembara ke luar negara pastinya memerlukan perbelanjaan yang agak tinggi apabila melibatkan pertukaran wang asing dengan kadar nilai yang lebih tinggi daripada mata wang Ringgit Malaysia.

Selain daripada kos tiket penerbangan, kos penginapan juga merupakan salah satu faktor yang harus dititik beratkan. Penginapan memainkan peranan yang penting ketika di dalam pengembaraan.

Ramai beranggapan bahawa penginapan hanyalah tempat untuk tidur sahaja jadi ianya tidaklah perlu diambil kira sangat. Tetapi hakikatnya ianya merupakan salah satu pengalaman yang tidak dapat dilupakan juga.

Kebelakangan ini penginapan asrama atau Youth Hostel menjadi pilihan si pengembara. Seluruh destinasi perlancongan di Eropah menawarkan penginapan yang berkonsepkan Youth Hostel.

Kebanyakkan Youth Hostel ini adalah bangunan lama seperti hospital dan sekolah atau pejabat lama ditukar wajah kepada asrama bagi menampung keperluan typology pengunjung masa kini. Antara kebaikan menginap di Youth Hostel adalah:

Kebanyakkan Youth Hostel ini terletak di kawasan yang amat strategik seperti di sekitar bandar dan pekan. Ianya akan terletak berdekatan dengan lokasi tarikan pelancong.

Selain daripada itu, dicadangakan agar menyimpan alamat penuh asrama tersebut agar mudah dicapai melalui GPS. Ini kerana terdapat hostel yang sukar dicari disebabkan ia telah diselubungi oleh bangunan tinggi dan padat.

Pernah mencari hostel dalam masa hampir 3 jam di Portugal. Walhal sedekat rumah si Ah Tong saje!

Eropah kini banyak menawarkan penginapan berkonsepkan hostel. Ianya merupakan sebuah trend yang baru di dalam dunia pengembaraan. Oleh itu, carilah destinasi pengembaraan dan tentukan dimana lokasi Youth Hostel yang sesuai untuk menginap.

Jangan main book tanpa membuat kajian dan tinjauan di laman web hostel tersebut terlebih dahulu, karang jauh nun di ceruk kampung.

Hostel menyediakan fasiliti dan kemudahan lengkap yang termasuk dalam pakej penginapan dengan harga yang berpatutan kepada pelancong. Dari katil sehinggalah dapur untuk memasak.

Ketika di hostel, para pengunjung boleh membasuh dan mengeringkan pakaian di ruangan laundry yang disediakan. Di samping itu juga, terdapat dapur yang disediakan bagi memudahkan para pengunjung untuk menyediakan hidangan masing-masing.

Masak maggi time ini memang terasa kesedapannya babe! Penggunaan dapur ini adalah secara beramai-ramai bersama dengan pelancong yang lain. Ketika masak inilah, kita boleh berkenalan dan berborak dengan pelancong lain.

Rata-ratanya sangat ramah dan ibarat dah kenal lama. Kalau bertukar hidangan itu lagi bagus. Kemudahan wifi secara percuma dan tahap kelajuan yang agak tinggi memudahkan setiap pelancong untuk update status pengembaraan mereka di media sosial. Yang penting UPDATE status.

Baca: 6 Lokasi Luar Negara Yang Anda Boleh Travel Dengan Bajet RM1500

Kebanyakkan yang menginap di Youth Hostel adalah remaja (dah nama Youth Hostel), walau bagaimanapun terdapat juga pelbagai peringkat umur yang menginap di sini (berjiwa muda!).

Youth Hostel menjadi pilihan di kalangan pengembara muda dan yang berjiwa muda kerana dekorasi yang diketengahkan adalah sangat menarik dan selesa.

Rata-rata yang menginap di sini adalah mereka yang datang daripada pelbagai pelusuk bumi. Mempunyai identiti, kepercayaan, bahasa dan warna kulit yang berbeza namun dipertemukan dibawah satu bumbung! Menarik bukan?

Itulah yang diketengahkan oleh Youth Hostel iaitu kesatuan atau unity! Dan apabila sekembali masing-masing ke hostel setelah seharian berjalan, kebanyakkannya akan berkumpul di ruang lobi dan ruang makan sambil makan dan minum serta berborak.

Ada juga yang akan duduk dan bermain alat muzik dan bernyanyi serta bermain kad atau permainan lain yang disediakan.

Namun harus diingat juga, setiap tempat penginapan mempunyai peraturannya. Begitu juga dengan Youth Hostel di mana pada jam 12.00 tengah malam semua penginap tidak dibenarkan membuat bising.

Selain sebagai tempat untuk menginap, kebanyakkan yang berkerja di Youth Hostel adalah pelancong atau pengembara itu sendiri.

Mereka menggunakan kesempatan yang ada untuk bekerja bagi menampung sumber kewangan agar dapat mengembara ke destinasi yang seterusnya. Amalan ini sering dilakukan oleh pengembara tegar.

Mereka akan bekerja sebagai pekerja am di Youth Hostel. Agak kreatif bukan? Biasanya pas lawatan yang sah untuk 3 bulan diperlukan untuk bekerja seperti ini.

Sekiranya hampir tamat tempoh sila balik ya! Karang, satu hal pula nak berurusan dengan kedutaan dan imigresen.

Saya pernah berborak dengan seorang gadis Korea ketika menginap di sebuah hostel di Granada, Spain. Beliau telah menginap dan bekerja di situ selama 3 bulan untuk menampung perbelanjaan ke destinasi yang seterusnya iaitu Morroco. Berjiwa kental sungguh minah ni.

Saya bertanya apa yang beliau cari sehingga mengembara dalam tempoh yang lama? Jawapan bersahaja dan ringkas yang saya terima daripada beliau – kepuasan. Tabik spring kat minah Korea ni. Kalau aku banyak nak kena pikir kalau mengembara 3 bulan.

Ingin juga saya ingatkan agar anda yang ingin menginap di Youth Hostel untuk membuat kajian terlebih dahulu kerana terdapat beberapa hostel yang hanya menawarkan penginapan kepada ahli sahaja, dan bukan untuk semua.

Jadi anda digalakkan untuk memohon keahlian di Kesatuan Youth Hostelling International kerana keahlian boleh digunapakai di mana sahaja asalkan hostel itu berdaftar di bawah Youth Hostelling International.

Keahlian ini boleh dipohon secara tahunan atau sepanjang hayat dengan harga yang minimal. Kenapa bayar lebih jika boleh mendapatkan diskaun yang menjimatkan. Selamat menginap!

Baca lagi: ‘Review’ Jujur Pengalaman Menginap Di Chiang Mai Gate Capsule Hostel Di Thailand


Hanya Lambai Tangan Untuk Masuk Simpang, Geng Motosikal Ini Buat ‘Abang Lori’ Bengang

Aktiviti-aktiviti konvoi berkenderaan sudah mula kembali aktif di serata tempat, setiap lokasi tumpuan semakin dibanjiri oleh orang ramai lebih-lebih lagi pada waktu cuti hari minggu.

Sehari dua ini orang ramai meluahkan rasa tidak puas hati setelah melihat satu rakaman video di mana sekumpulan konvoi motosikal berkuasa tinggi dengan selamba menyelit untuk memasuki simpang di antara barisan kereta yang sedang bersesakan.

Kejadian tersebut dipercayai dirakam daripada penumpang atau pemandu sebuah lori (berdasarkan posisi rakaman video tersebut) berhampiran persimpangan menuju ke Taman Negeri Rompin, Pahang.

Orang ramai menegaskan geng konvoi bermotosikal berkuasa tinggi tersebut tidak perlulah membahayakan diri sendiri serta pengguna jalan raya lain jika mahu masuk ke persimpangan tersebut.

Mereka boleh bergerak kehadapan sedikit untuk membuat pusingan-U untuk masuk semula ke persimpangan yang mereka terlepas. Namun, geng konvoi bermotosikal ini memilih untuk memberikan ‘isyarat tangan’ sahaja supaya orang lain memperlahankan kenderaan untuk memberikan laluan kepada mereka.

Pada masa yang sama netizen turut menyamakan tindakan segelintir geng konvoi berbasikal ini sama sahaja seperti sebahagian geng berbasikal berkumpulan di lebuh raya yang mengetepikan undang-undang ketika berada di atas jalan raya.

Semoga video tular ini menjadi iktibar kepada orang ramai yang ingin berkonvoi pada masa akan datang, supaya dapat membuat perancangan rapi sebelum memulakan perjalanan agar tidak menyusahkan pengguna jalan raya lain.

Pihak polis telah mengeluarkan amaran kepada mana-mana penunggang basikal berkumpulan perlu mendapat kebenaran untuk menggunakan lebuh raya. Baca lebih lanjut melalui pautan di bawah.

Denda Hingga RM5,000 Dan Penjara 12 Bulan Jika Berbasikal Di Lebuh Raya Tanpa Kebenaran

Geng Motosikal Salah Tafsir Kebenaran Aktiviti Permotoran, Kena Kompaun Ketika Berkonvoi


Hanya Mahu Keadilan, Mangsa Pukul Geng Isarb Akhirnya Buka Mulut Insiden Sebenar

Pada minggu lalu, tular di media sosial apabila didakwa kumpulan daripada YouTuber terkenal membawa 25 ahli membelasah seorang individu di sebuah pusat futsal di Subang disebabkan rasa tidak berpuas hati. Difahamkan, insiden tersebut telah menyebabkan mangsa, Rahimie cedera parah khusus pada bahagian muka serta kes tersebut telah menjadi kes polis.

Pelbagai spekulasi telah muncul, lalu Isa Isarb selaku ketua mewakili Isarb Clan serta rakan kepada Isarb Hafiz tampil menjelaskan keadaan sebenar di Instagram miliknya. Menurut Isa, pihaknya salah memukul orang dan menyangka Rahimie adalah orang yang memukul Hafiz. Malah, Isa turut telah membayar wang perubatan kepada Rahimie.

Terbaharu, Caprice telah memuat naik sebuah video temu bualnya bersama mangsa, Rahimie di Instagram miliknya. Menceritakan kembali keadaan kejadian pada malam insiden tersebut, Rahimie menegaskan tiada aksi pukul memukul ketika perlawanan futsal berlangsung dan hanya ada sedikit pertengkaran secara lisan disebabkan rasa tidak puas hati.

A post shared by Caprice (@capriceofficial)

Malah, Rahimie yang bertindak sebagai orang tengah untuk meleraikan pertengkaran telah meminta pihak kumpulan futsalnya dan kumpulan Isarb Hafiz untuk berdamai dalam padang. Selepas itu, kumpulan Isarb Hafiz telah pulang terlebih dahulu dan kemudian Hafiz kembali bersama 25 ahli kumpulan Isarb memukul dirinya.

Rahimie turut menyangkal dakwaan ramai bahawa Hafiz dipukul ketika perlawanan dan menegaskan hanya berlaku pertengkaran secara lisan. Tambahnya, beliau hanya mahukan keadilan untuk dirinya dan kes ini sudah dalam siasatan pihak polis.

Bagi anda yang terlepas insiden ini, kami kongsikan artikel berkaitan isu ini pada pautan di bawah.

Koyak Main Futsal, 25 Geng Isarb Hafiz Balun Seorang Lelaki?

Tular Bergaduh Guna Senjata Di Pusat Futsal, Isa Isarb Tampil Jelaskan Perkara Sebenar


Hanya Mahukan Hak Kebebasan, Luahan Perasaan ‘Karen Dior’ Buat Netizen Tidak Senang

Sebelum ini tular video seorang wanita bukan warganegara tidak memakai pelitup muka di depan butik Dior, KLCC. Terima kecaman netizen, wanita tersebut juga telah dikenakan kompaun sebanyak RM3,000 kerana melanggar SOP ditetapkan kerajaan.

Terbaharu, sebuah video dikongsi oleh akaun Twitter @117WeThePeople memaparkan wanita itu meluahkan perasaannya berkaitan dengan isu yang terjadi. Wanita itu mendakwa bahawa hatinya masih cintakan negara Malaysia dan turut menjelaskan akan hak kebebasan kepada rakyat Malaysia.

🚨Our patriots from Malaysiaharassed by the government(see pinned Tweet)terrorised at the her home newspapers demonising her facebook bots hate speech has a message for the Malaysia, for the world and of course to BrandonLETS GIVE HER A GREAT VOICE#freedom #LetsGoBrandon pic.twitter.com/KNXWckIdgC

— 117%WeThePeople (@117WeThePeople) November 6, 2021

Menurutnya, setiap individu berhak untuk bebas memilih apa yang dikehendaki dari segi pemilihan makanan, lokasi yang dituju dan apa yang seseorang itu mahu lakukan terhadap badannya sendiri. Tambahnya, rakyat Malaysia perlu membuka mata dan hati dengan melihat bagaimana negara luar memberi kebebasan kepada rakyatnya untuk memilih apa yang dikehendaki.

Akaun Twitter tersebut menggesa untuk Menteri Kesihatan Malaysia, YB Khairy Jamaluddin meletakkan jawatan kerana memanipulasi maklumat dan memberi pandangan buruk ke atas wanita tersebut sehingga mempengaruhi pandangan orang ramai terhadap wanita itu.

Gov. should never harass people and sure not dictate them how to take care of their health. this Person should RESIGN IMMEDIATELY & TWITTER should be made accountable the fake views to manipulate people opinion over an innocent lady, who protected a freedom of Speech her RIGHT

— 117%WeThePeople (@117WeThePeople) October 27, 2021

Malah, pengguna akaun Twitter itu turut mengecam tindakan kerajaan Malaysia dan mendakwa pihak kerajaan menindas rakyat biasa. Hal tersebut mendapat perhatian rakyat Malaysia dan rata-rata netizen mengatakan wanita itu memang bersalah kerana telah melanggar SOP ditetapkan.

The moment she said selamat pagi I wanted her deported. White people only ever care about themselves and their precious ‘freedom’ with no regard for how it can affect others. You’re making everyone uneasy when you don’t wear a mask. What about our freedom to shop in peace. https://t.co/2KaYkyeDdJ

— dramalina (@rileytresjolie) November 7, 2021

And it's ultimately the store's choice for people like you to be denied entry for breaking the country's SOP.

I couldn't give a rat's ass about your "choice" the moment you put everybody else in danger. Your selfishness is the reason why we can't have nice things. https://t.co/EP6HXwubJX

— Parallax. (@Monarch_Black) November 7, 2021

1) UK's Covid cases are surging now, due to removal of 😷 mandates, low teen vax rates, waning vax immunity after early vax rollout2) Covid vaccines are safe & effective; serious side effects are rare.

Don't cast your Republican/ antivax sentiments here in 🇲🇾 https://t.co/HpC04msDo6 pic.twitter.com/Tjl7HjiYMI

— Boo Su-Lyn (@boosulyn) November 7, 2021

Peace and love 💚 https://t.co/sjObdNT1TP pic.twitter.com/MBaUFshN3x

Bukan itu sahaja, para netizen juga memberikan pandangan mereka berhubung perkara tersebut dan menasihati wanita tersebut untuk mengikuti segala peraturan yang telah ditetapkan kerana dia kini berada di Malaysia.

Bagi anda yang terlepas apa yang berlaku sebelum ini, klik sahaja pautan di bawah untuk ketahui lanjut.

Minah Saleh Ini Berang Kerana Dihalang Masuk Butik Mewah Tanpa Pelitup Muka Di KLCC

Tular Tidak Pakai Pelitup Muka Di Butik Dior, Minah Saleh Ini Telah Dikompaun RM3,000


Hanya Makan Nasi Lauk Bawang Dan Garam, Warga Asing Akui Sudah Simpan RM800,000 Di Kampung

Pasti terasa ‘kosong’ jika kita makan nasi tanpa lauk tetapi tidak bagi warga asing ini. Dalam satu video yang dimuat naik di TikTok oleh PokCek906, seorang lelaki dipercayai warga Bangladesh sedang menikmati hidangan berlaukkan hanya cili, bawang dan garam sahaja.

Selain itu, air kosong pula dijadikan ‘kuah’ untuk hidangannya itu. Beliau mengiyakan sahaja apabila ditanya adakah duit gajinya disimpan untuk hantar pulang ke kampung.

Nmpak kesian tapi duit kat kg mcm gunung #fyp #bangladesh #tiktokmalaysia #makan

Dia juga menjawab sudah mempunyai wang simpanan RM800,000, rumah dan tanah di kampung. Semuanya hasil selepas bekerja belasan tahun di Malaysia.

Rata-rata yang melihat video berkenaan pada mulanya berasa sedih melihat warga asing itu makan nasi dengan lauk yang serba kekurangan tetapi bertukar fikiran selepas mendengar pengakuan lelaki itu.

Gaji 5.5k hntar kg 5.2k. Dah 19thun kt malaysia. 12blnx19thn=228blnx5.2k=1,185,600 mat… lbh dri 800k mat hntar kg #fyp #tiktokmalaysia #banglaldesh

Dalam video yang lain, beliau berkata menerima gaji RM5,500 sebulan dan menghantar RM5,200 pulang ke kampung halaman. “Sini pakai wang apa guna? Hantar kampung bagi sama orang tua. Sana ada orang tua, biarlah pakailah wang,” katanya.

Bagi mereka yang pernah bekerja dengan warga asing, ramai yang percaya dengan kata-kata lelaki ini kerana majoriti daripada mereka memang bijak dalam menyimpan wang.

Tidak mustahil untuk warga asing terutamanya mereka yang bekerja sebagai buruh untuk menerima gaji seperti ini. Mereka juga dapat berjimat kerana tidak perlu fikir tentang sewa rumah, bayar cukai dan lain-lain kerana ada antara perbelanjaan ini telah ditanggung oleh pihak majikan.

Bagi anda yang sudah bekerja, berapa pula jumlah yang anda mampu menyimpan setiap bulan? Dengan kos kehidupan yang semakin tinggi saban hari, agak sukar untuk menyimpan dalam jumlah yang banyak seperti lelaki warga asing ini.


Hanya Menggunakan Honda RS150R, Perjalanan 4 Bulan Pasangan Ini Ke Paris Raih Perhatian Netizen

Siapa yang tidak suka melancong? Kebiasaannya ramai akan memilih untuk menaiki pengangkutan awam seperti kapal terbang, bas, keretapi dan sebagainya untuk memudahkan perjalanan.

Terbaharu, seorang pengguna TikTok @kapcaipackers telah berkongsi pengalamannya melancong ke kota Paris bersama isteri dengan menaiki motosikal Honda RS150R. Menurutnya, perjalanan dari Malaysia ke Paris mengambil masa selama 4 bulan sebelum penularan wabak pandemik COVID-19 di seluruh dunia.

Ke kota cinta bersama yang tercinta 💕🥰💕🥰. #travel #fyp #kapcaipackers #roundtheworldtravel #kapcai #rs150r

Selain Paris, dia dan pasangan juga pernah merantau ke beberapa buah negara lain seperti Rusia dan London dengan menaiki motosikal. Menariknya, pihak Honda memberi hadiah motosikal secara percuma kepadanya selepas tamat misi perjalanan ke kota London dan turut menawarkan khidmat servis motosikal secara percuma seumur hidup.

Perkongsian tersebut mendapat perhatian netizen dan rata-rata netizen berasa kagum dengan kegigihan yang ditunjukkan lelaki tersebut bersama isteri melancong dengan manaiki motosikal. Malah, ada juga netizen bertanyakan tips kepadanya untuk cuba melancong dengan menaiki motosikal.

Bukan itu sahaja, rata-rata netizen turut memuji dia dan pasangan yang melancong menggunakan motosikal. Ketika artikel ini ditulis, kisah perjalanan mereka yang menakjubkan itu meraih kebih 4 juta tontonan dan lebih 600 ribu tanda suka.

Tahukah anda bahawa seorang nenek berusia 90 tahun melancong secara solo di serata dunia? Klik pautan di bawah untuk ketahui lanjut.

Usia Bukan Penghalang Nenek Berusia 90 Tahun Ini ‘Travel Solo’ Ke Seluruh Dunia

Ini Caranya Ambil Gambar ‘Awesome’ Ketika Travel Secara Solo

Belajar Dari Pengalaman, Ini 10 Tips Yang Anda Perlu Tahu Sebelum Travel


Hanya Menggunakan iPhone, ‘Content Creator’ Malaysia Kongsikan Gambar Sempena Tahun Baru Cina

Berbaki beberapa hari sahaja lagi dan nampaknya kaum Cina seluruh dunia bakal menyambut Tahun Baru Cina. Sambutan pada tahun ini pastinya agak berbeza seperti sebelum ini berikutan kehadiran pandemik COVID-19.

Walau bagaimanapun, kegembiraan dalam menyambut Tahun Baru Cina masih boleh diteruskan dengan adanya bantuan teknologi seperti iMessage dan FaceTime membolehkan para pengguna berhubung dengan sanak saudara atau rakan-rakan yang tidak dapat berjumpa.

Pada kali ini, kami tertarik untuk mengongsikan kepada anda empat content creator dari Malaysia yang berjaya menghasilkan gambar dan juga video bersempena dengan Tahun Baru Cina yang bakal tiba. Ayuh tonton kreativiti content creator tempatan kita yang berjaya menghasilkan konten yang menarik hanya menggunakan siri iPhone 12.

Siapa sangka dengan telefon pintar sekecil iPhone 12 Mini sudah mampu menghasilkan video yang tampak profesional dan cool. Menerusi perkongsian Smashpop dengan #shotoniphone12mini, beliau telah menunjukkan potensi yang berjaya ditawarkan menerusi model iPhone yang kecil ini.

Difahamkan beliau cuma menyunting video ini menggunakan aplikasi Photos yang tersedia pada iPhone manakala untuk transisi video beliau telah menggunakan aplikasi VLLO yang sangat mudah digunakan. Menarik bukan?

Tidak sah rasanya Tahun Baru Cina tanpa hidangan makanan yang pelbagai. Turut menggunakan iPhone 12 Mini, kesemua gambar hidangan ini berjaya diambil berbekalkan cahaya daripada tingkap sahaja.

Menerusi siri iPhone 12, pengguna bukan sahaja dapat merakam gambar dengan pantas malah setiap gambar turut diberi perincian membuatkan setiap gambar tampil lebih menyerlah.

Menerusi siri iPhone 12, Apple telah menawarkan dua lensa pada iPhone 12 Mini dan iPhone 12 manakala iPhone 12 Pro dan iPhone 12 Pro Max hadir dengan tiga lensa.

Dilengkapi dengan lensa ultra wide dan fungsi night mode, Zarnizar yang sememangnya popular dengan hasil street photography beliau yang memukau telah mempamerkan hasil gambar yang diambil menggunakan iPhone 12 Pro Max beserta suntingan melalui aplikasi Lightroom. Hasilnya, seakan kamera profesional mahal!

Apabila tiba hari raya pastinya orang ramai yang menyambutnya ingin merakam kenangan bersama keluarga mereka. Salah satunya dengan mengambil gambar potret keluarga bersama.

Jika sebelum ini orang ramai terpaksa menggunakan kamera yang besar, kini hanya #ShotOniPhone sudah mampu menghasilkan gambar potret keluarga beserta bokeh yang cantik.

Melalui perkongsian Louis Gan, beliau turut menggunakan burst shot dalam usaha mendapatkan gambar terbaik buat anak beliau yang kerap bergerak sewaktu mengambil gambar.

Lihat juga gambar yang tular sebelum ini di Sabak Bernam dan Terengganu selepas berjaya menjadi pilihan Instagram Apple.

Gambar Sawah Padi Di Sabak Bernam ‘Viral’ Selepas Menjadi Pilihan Instagram Apple

Giliran Gambar Pokok Kelapa Di Terengganu Pula Jadi Pilihan Instagram Apple


Hanya Mereka Yang Ada Keberanian Luar Biasa Akan Sanggup Sertai Festival Ini

Naik buai sambil lentuk layan ombak rindu di tepi pantai adalah sesuatu yang digemari oleh mereka yang sukakan kedamaian dan ketenangan.

Tapi apa yang dilakukan oleh sekumpulan yang menggelarkan diri mereka ‘slackers’ ini adalah sesuatu yang jauh berbeza. Gelaran slackers digunakan kerana kumpulan ini menggunakan tali (slack rope) yang leper, boleh melantun dan berayun ke kiri dan kanan sebagai titian.

Sewaktu perjumpaan dan festival di International Highline Meeting di Monte Piana pada September lepas, para ‘slackers’ ini telah beramai-ramai tidur di dalam buaian yang digantung beratus kaki di udara merentangi Pergunungan Alps Utara, di Italy!

Ramai juga yang sertai acara berbuai beramai-ramai ni

Wah, ini memang bersantai habis. Kaki siap terjuntai ke bawah

Masa untuk bergosip dengan jiran sebelah :)

Lenanya dia tidur. Mereka yang tidur lasak tak sesuai sertai acara ni. Takut bila terjaga rupa-rupanya dah landing kat bawah. LOL!

Jadi inilah cara nak meniti tali sebelum sampai ke buaian? Perlukan skill imbangan badan yang tinggi nampaknya di sini

Macam anak burung pula duduk ramai-ramai dalam buai

Masa untuk regangkan tali. Tengok gaya macam tengah masuk pertandingan tarik tali pun ada kan?

Oh! Macam ni lah bila tergelincir dari tali. Nasib baik ada tali penyelamat yang diikat di pinggang

Mahukah anda sertai acara buaian extreme ini? Kami tak pasti lagi. Mungkin tak kot. Gayat lah! Haha.


Hanya Model Mainan Audi R8 Digunakan Untuk Rakam Gambar Yang Awesome Ini

Apabila Audi menugaskan jurugambar Felix Hernandez Rodriguez untuk mengambil gambar sportcar Audi R8, beliau dengan tidak menggunakan model sebenar Audi R8 pun. Beliau hanya menggunakan model kereta Audi R8 yang berharga USD40 sahaja.

Hasilnya? Gambar yang sangat awesome umpama beliau menggunakan model kereta yang sebenar! Paling menarik gambar-gambar ini dihasilkan tanpa bantuan Photoshop. Beliau hasilkannya dengan bantuan miniature model, pro dan lighting yang baik serta efek in-camera sedia ada.

Ini yang dikatakan work smart not work hard. Anda boleh lihat cara Felix menghasilkan gambar Audi R8 ini di bawah. Felix memang power, hebat dan berbakat kerana karya beliau yang lain pun hebat-hebat belaka! Anda boleh lihat karya beliau yang lain di sini.


‘Hanya Muat Naik Semula’- Pasangan Suami Isteri Mohon Maaf Tular Video Tuduh Pemandu Lori Mabuk

Baru-baru ini tular video di media sosial memaparkan seorang wanita dipercayai sedang memarahi dan mendakwa seorang pemandu lori berada dalam keadaan mabuk kerana telah melanggar beberapa kenderaan yang diparkir di bahu jalan.

Akan tetapi, video tersebut menjadi perdebatan orang ramai kerana wanita itu menuduh pemandu lori itu tanpa usul periksa. Malah, salah seorang rakan mangsa dikenali sebagai Siva menjelaskan rakannya itu terkena serangan jantung dan sudah meninggal dunia.

Menerima kritikan orang ramai, sepasang suami isteri menafikan bahawa mereka merupakan perakam video kemalangan dan hanya memuatnaik semula video berkenaan di akaun TikToknya selepas menerima video itu melalui aplikasi WhatsApp.

Menurutnya, kereta yang dilanggar itu bukanlah keretanya, dan suara dalam video itu memang tidak sama dengan suara isterinya. Isteri kepada pemilik akaun TikTok @mubarakkhan1535 turut meminta maaf kepada keluarga pemandu lori terbabit serta menegaskan bahawa dia tidak merakam video tersebut.

tolong tonton video sampai habis Dan meminta maaf sekali lagi

♬ bunyi asal – mubarakkhan1535 – mubarakkhan1535

Ketua Polis Daerah Sungai Buloh iaitu Superintendan Shafa’aton Abu Bakar memaklumkan pemandu lori telah meninggal dunia di Hospital Sungai Buloh dan punca kematian disebabkan ‘Myocardial Infraction’. Siasatan lanjut masih dijalankan dan kes disiasat di bawah seksyen 41 (1) Akta Pengangkutan Jalan 1987.

Sementara itu, baca artikel yang sedang ‘trending’ di The Vocket pada pautan di bawah ini.

‘Tak Sampai 24 Jam Dah Tercabut’- Azad Jasmin Pertikaikan Kualiti Peranti Pengesan Digital

Berkelakuan Lucah Dalam Kolam Renang, Tindakan Lelaki Ini Buat Netizen Tidak Selesa

Didakwa ‘Diganggu’, Telatah Aneh Lelaki Ini Dalam Bas Ekspres Buat Netizen Seram


Hanya Pakai Topi Plastik Sebagai PPE, Tukang Cuci Di Dhaka Berenang Dalam Timbunan Sampah

Sesetengah daripada kita mungkin menghabiskan hujung minggu berenang di laut biru sambil melihat kehidupan di dalam laut. Manakala bagi tukang cuci jalan di Dhaka, Bangladesh, mereka pula terpaksa memilih berenang dalam timbunan sampah.

Dalam satu laporan yang dikeluarkan oleh Daily Mirror, kelihatan beberapa orang pekerja turun berenang untuk membersihkan timbunan sampah yang tersangkut di bahagian tebing sungai.

Timbunan beg plastik hitam, botol, pembungkus sampah dan beberapa sampah dari isi rumah telah menyebabkan sungai itu tersumbat dan dicemari selama bertahun-tahun.

Kebanyakkan sampah-sampah ini dilaporkan telah dikumpulkan di 50 tempat yang kebanyakannya adalah di bahagian sungai dan terusan.

Tahun lalu, pegawai perbandaran mengatakan bahawa mereka mengumpulkan sekurang-kurangnya 200 tan sampah setiap hari, yang dibuang di kawasan haram dan kebanyakannya adalah di dataran rendah yang bersambung dengan sungai.

Kabir Bin Anwar, setiausaha di Kementerian Sumber Air, mengatakan, “Setiap pentadbiran daerah telah bekerja tanpa lelah selama bertahun-tahun untuk menyusun senarai pencerobohan haram ini.

“Kami juga telah mendirikan ruang kawalan yang dikhaskan untuk tugas ini. Kami juga akan membina laluan pejalan kaki dan menanam pokok untuk mencegah orang daripada menceroboh kawasan ini lagi,” katanya.

Manakala beberapa hari lalu, seorang lelaki dari Bangladesh telah cuba meraih simpati dari agensi berita antarabangsa dengan membuat laporan salah dengan menyatakan bahawa kerajaan Malaysia bersikap prejudis dan tidak berperikemanusia. Klik pautan di bawah untuk membaca.

Netizen Meluat Lelaki Bangladesh Ini Cuba Raih Simpati Walaupun Mengaku Mereka Adalah PATI


4 Sebab Utama Anda Tidak Akan Menyesal Menginap Di Lexis Hibiscus Port Diskson

Angin bertiup sepoi-sepoi bahasa dan dihadiahkan pemandangan indah pasti membuatkan minda anda berasa tenang. Ketika ini, tidak semua orang sudah mula ingin bercuti kerana masih berasa takut untuk melancong.

Sebenarnya anda tidak perlu takut, jika anda sentiasa amalkan langkah-langkah pencegahan, diri anda akan terlindung daripada sebarang jangkitan. Tidak jauh dari ibu kota, Port Dickson merupakan antara destinasi pilihan ramai kerana memiliki pantai yang bersih dan cantik.

Pernah atau tidak anda mendengar akan penginapan mewah Lexis Hibiscus, Port Dickson? Kami telah berkunjung ke Lexis Hibiscus untuk merasai sendiri pengalaman menginap di sini ketika Perintah Kawalan Pergerakan Pemulihan.

Kami akan kongsikan 4 sebab utama anda perlu ke Lexis Hibiscus tanpa perlu berasa bimbang dan anda akan menyesal jika tidak berkunjung ke sini. Ayuh kita mulakan!

Sebelum masuk ke dalam premis, seperti biasa suhu akan diambil dan perlu scan barcode. Perlu diingatkan bahawa anda mesti memakai pelitup muka sepanjang berada di kawasan hotel kerana wajib.

Untuk kaunter pula, hanya seorang dibenarkan untuk berurusan dan penjarakkan sosial dititik beratkan. Kalau anda tiada handsanitizer, jangan risau kerana di sekitar tempat penginapan turut disediakan.

Kami telah memilih penginapan jenis Sky Pool Villa. Jujur kami katakan, biliknya sangat luas dimana hadir dengan dua katil King, TV, Sofa, meja dan banyak lagi. Semestinya bilik yang luas akan memberikan keselesaan untuk pengunjungnya.

Untuk pengetahuan anda, bilik jenis Sky Pool Villa berada di tower dimana anda dapat melihat pemandangan lautan dan penginapan di bawah dari atas.

The spectacular view from the above will make you feel happy and warmth. #ootd #potd #travel #staycation #lexishibiscusportdickson #beach #view #cuticutimalaysia #adaapadenganpd . . . 📸 by @nisakghaffar

A post shared by  Mimie Yuzi (@mimieyuzi) on Aug 7, 2020 at 8:20pm PDT

‘Highlight’ untuk Lexis Hibiscus ini adalah kerana anda dapat kolam renang anda sendiri. Memang sesuai untuk bersuka ria bersama keluarga mahupun rakan secara privasi.

Sudah sejuk mandi kolam, boleh panaskan badan dengan sauna. Memang best! Tidak puas dengan kolam dalam bilik? Boleh mandi di kolam besar di bawah tetapi disebabkan PKPP, kolam renang awam masih tidak dibuka.

Sudah berada di Port Dickson takkan tidak mahu ke pantai, bukan? Jangan risau kerana ada pantai persendirian di sini. Malah, anda juga boleh menaiki basikal bersiar-siar sambil menikmati keindahan matahari terbenam.

Sebenarnya banyak facilities yang ada di sini, antaranya restoran, game room, pusat karaoke, gym, Kidz World dan lain-lain. Kiranya anda tidak akan bosan apabila berada di sini.

Mesti anda terasa teringin untuk menginap di Lexis Hibiscus ini, bukan? Anda sebenarnya berpeluang untuk menginap secara percuma!

Sempena Hari Kemerdekaan Ke-63, Halo Telco ingin beri anda peluang menangi hadiah ‘awesome’ iaitu penginapan mewah  2 hari 1 malam di Lexis Hibiscus Port Dickson atau Lexis Suites Penang.

Mudah sahaja untuk menangi hadiah tersebut.

Pertama, hanya ikut Halo Telco di Facebook mereka.

Kedua, untuk dapat peluang lebih besar, anda perlu guna Halo Telco dan tambah nilai minimum RM30 atau RM50 dan melanggan Pelan M6 atau M10 menerusi aplikasi Halo Go.

Halo Telco akan buat live setiap hari untuk lakukan cabutan bertuah. Difahamkan, setiap hari satu pemenang akan dipilih.

Untuk pengetahuan anda, peraduan dan tempoh cabutan ini bermula pada 1 Julai 2020 dan akan berakhir pada 30 September 2020. Tunggu apa lagi?

Inilah masanya untuk anda rasai sendiri pengalaman menginap di penginapan mewah dan eksklusif ini. Selamat mencuba.

Sementara itu, kami ingin kongsikan beberapa penginapan yang sesuai untuk ‘staycation’. Klik sahaja pautan di bawah untuk ketahui lebih lanjut.

7 Resort Dengan Kolam Renang Di Selangor Untuk Percutian Beramai-Ramai

5 Hotel Terbaik Dengan Kolam Renang Berlatar Belakangkan KLCC

Penginapan Unik Airbnb Di Pulau Pinang Tawar Gelongsor Dan ‘Hammocks’ Ini Curi Perhatian Netizen


Hanya Pelanggan ‘Wajib’ Divaksinasi Penuh, Bukan Pekerja Kedai Makan

Bagi menjelaskan kekeliruan yang melanda, Ketua Polis Daerah George Town, Soffian Santong berkata Majlis Keselamatan Negara menetapkan kedai makan yang pekerjanya tidak divaksinasi sepenuhnya masih boleh beroperasi. Ketetapan vaksinasi penuh hanya jatuh kepada pelanggan yang hadir untuk makan di kedai tersebut sahaja.

Bagaimanapun, pihak restoran diharuskan untuk menunjukkan rekod berapa ramai pekerja mereka yang sudah mendapatkan vaksin sepenuhnya. Baginya, dengan cara ini pelanggan mempunyai pilihan untuk memilih kedai makan yang mahu dikunjungi oleh mereka. “Prosedur operasi standard MKN sangat jelas dalam hal ini dan tidak boleh ada kekeliruan makan di restoran,” katanya.

Memetik laporan The Star, difahamkan bahawa premis restoran dan kedai makan menyambut baik penjelasan tersebut, sambil menyatakan bahawa kebanyakan pekerja mereka masih muda dan memerlukan sedikit masa sebelum mendapat temu janji untuk vaksinasi.

Pemilik restoran Super Hot Plate, Warren Tan berkata bahawa dia menyambut baik dan berharap pekerjanya dapat vaksinasi sepenuhnya kerana dia mempunyai 15 pekerja di empat restoran dan kesemua daripada mereka berusia 20-an dan 30-an.

Pengarah Restoran Hameediyah, Muhammad Riyaaz Syed Ibrahim berkata, ini adalah langkah praktikal kerana kedai makan tidak dapat meneruskan pesanan dengan servis perkhidmatan bawa pulang sahaja. “Berikan pelanggan kebebasan membuat pilihan untuk makan di mana sahaja mereka mahu kerana kami akan tetap menerapkan SOP yang ketat untuk makan di premis,” katanya.

Untuk rekod, sebahagian besar restoran di Pulau Pinang semalam belum dibuka sepenuhnya untuk pelanggan makan di premis walaupun telah dibenarkan berbuat demikian dengan syarat pelanggan itu mestilah divaksinasi sepenuhnya. Sebilangan besar kedai makanan, termasuk nasi kandar Deen Maju dan Restoran Hameediyah, hanya menawarkan perkhidmatan bawa pulang dan penghantaran sahaja.

Individu terima vaksinasi lengkap di negeri Fasa 2 boleh rentas daerah dan ‘dine-in’ di restoran. Klik pautan di bawah untuk membaca.

Individu Terima Vaksinasi Lengkap Di Negeri Fasa 2 Boleh Rentas Daerah Dan ‘Dine-In’ Di Restoran

PM Cadang Kelonggaran ‘Dine-In’ Di Restoran Buat Penerima Dua Dos Suntikan Vaksin

Polis Sahkan ‘Dine-In’ Dalam Kenderaan Dilabel Melanggar SOP Dan Bakal Dikompaun


Hanya Perlu Bayar RM20 Sahaja Untuk Ujian Komputer Lesen Memandu Bermula 1 Januari 2019

Berita baik telah diumumkan oleh Menteri Pengangkutan, YB Anthony Loke buat bakal pemilik lesen kenderaan. Bermula 1 Januari 2019 ujian berkomputer lesen memandu hanya perlu membayar yuran sebanyak RM20 sahaja.

Sebelum ini, orang ramai perlu membayar sebanyak RM27 untuk menduduki ujian tersebut telah dikurangkan sebanyak RM7 berikutan proses meliberalisasikan sistem sekarang yang dikendalikan oleh 3 buah syarikat. Beliau juga mengumumkan membenarkan pembukaan ujian berkomputer kepada institut memandu dengan gred 3 bintang ke atas dan menepari kriteeria.

Tambah beliau, polisi baharu ini tidak akan menjejaskan operasi 103 pusat e-servis MyEG, KOMMS dan Myspeed. Beliau turut menyampaikan khabar mengenai penggabungan ujian memandu kereta dan motosikal oleh pihak JPJ. Namun khabar tersebut akan disahkan dalam waktu terdekat. Mungkinkah perubahan ini akan menyebabkan kos untuk mengambil lesen kenderaan juga diturunkan?


Hanya Perlu Tekan Telefon Pintar Untuk Masak Nasi Dengan Periuk Nasi Xiaomi

Tidak cukup dengan mahu menguasai arena telefon pintar, Xiaomi juga berminat menguasai produk elektronik yang membantu ekosistem.

Buat pengetahuan anda, langkah yang diambil Xiaomi untuk mengeluarkan produk elektronik berasaskan ekosistem ini bukanlah percubaan pertama dari Xiaomi, sebelum ini syarikat ini telah mengeluarkan beberapa produk seperti penapis air, pembersih udara, lampu dan sebagainya.

Kini, sebuah produk terbaru di keluarkan di bawah siri Xiaomi yang sama yang diberi nama Milja iaitu periuk nasi keluaran Xiaomi.

Memandangkan memasak nasi antara rutin harian buat pengguna di Asia, Xiaomi berminat untuk memberikan pengalaman berbeza buat pengguna untuk memasak nasi.

Seperti produk-produk Xiaomi yang lain, periuk nasi keluaran Xiaomi ini juga dapat dikawal melalui telefon pintar.

Xiaomi juga mengesahkan hampir 2450 kaedah memanaskan dan memasak nasi dapat diaplikasikan dengan menggunakan periuk nasi keluaran mereka. Kadar kelembutan nasi juga dapat dikawal melalui telefon pintar anda. Anda juga boleh tetapkan waktu untuk panaskan nasi pada waktu tertentu.

Harga yang ditetapkan Xiaomi untuk Mi Induction Heating Pressure Rice Cooker adalah ￥999 di China dan kemungkinan tidak akan dibawa Malaysia pada masa terdekat ini seperti produk-produk ekosistem Xiaomi sebelum ini.


Hanya Perlu Tidur 8 Jam Sehari, Syarikat Tilam Tempatan Ini Tawar Kerja Dengan Bayaran RM3,000

Jika sebelum ini kita sering dengar syarikat ingin cari pekerja khas untuk tidur tetapi tawaran berada di luar negara, kali ini syarikat dari Malaysia ingin tawarkan anda peluang yang sama.

Menerusi kempen ‘Get Paid to Sleep’ oleh syarikat tilam atas talian Sonno, seorang ‘Eksekutif Tidur’ sedang dicari untuk tidur di atas tilam mereka 8 jam sehari selama 100 malam.

Pemohon yang berjaya menyelesaikan misi akan diberikan gaji sebanyak RM3,000 serta menerima sebuah tilam Sonno Lite dan bantal Sonno terbaharu akan menjadi milik penuh mereka setelah tamat. Ini merupakan peluang keemasan buat anda yang teringin jadikan tidur sebagai kerjaya.

Buat anda yang berminat untuk memohon sebagai ‘Eksekutif Tidur’ ini boleh memohon di sini mulai 1 Julai 2020 sehingga 31 Julai 2020 ini. Anda hanya perlu isi butiran anda dan beritahu kenapa anda merupakan jurutidur profesional terbaik di Malaysia!

Jika anda berjaya, anda akan dihubungi sebelum 20 Ogos 2020 dan akan memulakan pekerjaan ini pada 1 September 2020 hingga 10 Disember 2020. Anda yang terpilih perlu memuatnaik video berdurasi 30-saat ke laman sosial anda sebanyak dua kali seminggu sepanjang tempoh tersebut.

Malah, anda juga perlu hasilkan sebuah laporan menceritakan pengalaman dan maklum balas mereka sepanjang mereka tidur di atas tilam Sonno Lite. Selamat mencuba!

Sementara itu, anda yang tercari-cari pekerjaan, kami kongsikan beberapa kerja kosong yang mungkin anda boleh cuba. Klik sahaja pautan di bawah ini.

Mr. DIY Tawar 1,000 Kerja Kosong Dengan Gaji RM1,200 Sebulan

‘Pandai Menari Sambil Membuka Durian?’- Kerja Kosong Ini Mungkin Sesuai Buat Anda

AEON Malaysia Tawar Kerja Sebagai ‘Rider’ Dan Beri Motosikal Secara Percuma


Hanya Perlukan Benda Kecil, Ianya Boleh Menjadi Art Yang Sangat Awesome!

Dulu kecil-kecil, selalu buat macam ni. Tapi penulis tidaklah begitu hebat sehingga apa yang ditonjolkan dalam post ini. Sememangnya sangat awesome.